15 Esra | Alkitab TOBA\nCategory Archives: 15 Esra\nAugust 19, 2008 · 21:28\n7:1 Jadi dung salpu angka jamita ondeng, uju hinarajahon ni si Artasasta, raja sian Persia, ro ma sian Babel si Esra, anak ni si Seraia, i ma anak ni si Azaria, i ma anak ni si Hilkia.\n7:2 I ma anak ni Sallum, i ma anak ni si Sadok, i ma anak ni si Ahitub.\n7:3 I ma anak ni si Amaria, i ma anak ni si Azaria, i ma anak ni si Merayot.\n7:4 I ma anak ni si Seraia, i ma anak ni si Usi, i ma anak ni si Bukki.\n7:5 I ma anak ni si Abisua, i ma anak ni si Pinehas, i ma anak ni si Eleasar, i ma anak ni si Aron, sintua ni malim i.\n7:6 I ma si Esra i, na nangkok sian Babel, jala siboto surat do ibana, na pistar di bagasan patik ni si Musa, naung nilehon ni Jahowa, Debata ni Israel. Sandok guru pangidoanna dilehon rajai tu ibana, hombar tu panogunoguon ni Jahowa Debatana di ibana.\n7:7 Nangkok huhut deba sian halak Israel, sian angka malim dohot halak Lepi, sian angka parende, sijaga pintu dohot halak Netinim tu Jerusalem papitutaonhon hinarajahon ni raja Artasasta.\n7:8 Dung i sahat ma ibana tu Jerusalem di bulan sipahalima, papitutaonhon hinarajahon ni rajai.\n7:9 Ai di artia bulan sipahasada ibana mamungka nangkok sian Babel, jala di artia bulan sipahalima sahat ibana tu Jerusalem, hombar tu panogunoguon ni Debata na basa i di ibana.\n7:10 Ai nunga marsihohot hian roha ni si Esra mandiori patik ni Jahowa naeng ulahononna, huhut laho mangajarhon patik ni uhumi tu halak Israel.\n7:11 Jala on do hata ni surat, na pinaihut ni raja Artasasta tu si Esra, malim jala siboto surat i, na pistar pajojor angka hata tona ni Jahowa dohot aturanna tu halak Israel.\n7:12 Ahu surat tinongos ni si Artasasta, raja ni angka raja, tu malim Esra, siboto surat na sun pistar pajojor patik ni Debata na di surgo, dame ma di hamu.\n7:13 Nunga hulehon parenta sian ahu: Nasa na lomo roha di harajaonku sian bangso Israel, nang sian angka malim dohot halak Lepi naeng laho tu Jerusalem, jadi do i donganmu laho.\n7:14 Ala naung sinuru ni rajai dohot panuturina sipitu halak i ho, asa parentaonmu Juda dohot Jerusalem, hombar tu patik ni Debatam na di bagasan tanganmu.\n7:15 Boanonmu huhut perak dohot sere, naung nilehon ni rajai dohot angka panuturina sian lomona di Debata ni Israel, na maringanan di Jerusalem.\n7:16 Angkup ni sandok perak dohot sere guguan na dapot ho di sandok tano Babel rap dohot guguan na nilehon ni situan na torop i dohot angka malim sian lomona, tumpakna tu joro ni Debatana na di Jerusalem.\n7:17 Ala ni gira ma tuhorhon hepeng i tu angka jonggi, birubiru tunggal, anak ni birubiru rap dohot angka pelean sipanganon dohot siinumon donganna i, ingkon pelehononmu do i di atas langgatan mardonokkon joro ni Debatamuna na di Jerusalem.\n7:18 Taringot tu perak dohot sere na lobi, jadi do marguru tu panimbang ni rohamuna pangkeonmuna, hombar tu lomo ni roha ni Debatamuna.\n7:19 Tole ulaula angka naung pinalumehon tu ho laho mangaradoti tohonan di joro ni Debatam, pasahatonmu do i tu adopan ni bohi ni Debata di Jerusalem.\n7:20 Tung sura adong dope hurang di joro ni Debatamu, na patut lehonon, ninna roham, lehon ma i sian bagas parpeopan arta ni rajai.\n7:21 Sian ahu sandiri, sian raja Artasasta, ruar parenta i tu saluhut induk siramoti arta, angka na di bariba ni batang aek i, manang sadia pe na pinangido ni malim Esra, na pistar pajojor patik ni Debata na di surgo, ingkon gira lehonon tu ibana.\n7:22 Sahat ro di saratus talenta perak, jala saratus tuhukan eme, jala saratus bat anggur, jala saratus bat miak, ndang pola dibuhul anggo godang ni sira.\n7:23 Tung saluhut do na masuk tu lomo ni roha ni Debata na di surgo, ingkon bahenon do i sian nasa roha manumpak joro ni Debata na di surgo, asa unang hehe rimasna songgop tu harajaon ni rajai dohot tu angka anakna.\n7:24 Angkup ni na pabotohon ma ahu di hamu taringot tu angka malim dohot halak Lepi, angka parende, sijaga pintu dohot halak Netinim, ro di angka parhalado di bagasan joro ni Debata, na so tupa pangidoon sian nasida sohe manang beo manang gogo ni tano i siganup taon.\n7:25 Alai anggo ho, ale Esra, hombar tu hapistaran ni Debatamu na sahat tu ho, pabangkit ma angka pangarajai dohot panguhum, angka na manguhumi bangso na di bariba ni batang aek i, i ma sude halak angka naung umboto patik ni Debatam, tung sura adong dope na so umbotosa, ingkon siajaranmuna do i tu ibana.\n7:26 Jala manang ise na so gira mangulahon patik ni Debata dohot patik ni rajai, ingkon gira hona uhum ibana bahenon ala ni, manang marutang hosa ibana manang tu habuangan, manang mangalehon dando, manang tarhurung.\n7:27 Pinuji ma Jahowa, Debata ni ompunta i, naung manungguli songon i roha ni rajai, asa tung marmulia dibahen joro ni Jahowa di Jerusalem!\n7:28 Nunga dipatongon Ibana tu ahu asi ni roha di adopan ni rajai dohot di adopan ni wakil ni rajai dohot di adopan ni saluhut induk ni rajai, angka na marhuaso. Jadi lam margogo ma ahu hombar tu panogunoguon ni Jahowa, Debatangku manumpak ahu, jala hupaluhut sian Israel induk angka na nangkok rap dohot ahu.\nAugust 19, 2008 · 21:27\n8:1 On do goargoar ni angka induknasida marompuompu dohot aturan ni partubunasida, angka na nangkok rap dohot ahu sian Babel, uju hinarajahon ni raja Artasasta.\n8:2 Sian pinompar ni si Pinehas: Si Gerson; sian pinompar ni si Itamar: Si Daniel; sian pinompar ni si Daud: Si Hantus.\n8:3 Sian pinompar ni si Sekania dohot si Paras: Si Sakaria rap dohot angka baoa donganna saompu, saratus limapulu halak toropna.\n8:4 Sian pinompar ni si Pahat-Moab: Si Eleonai, anak ni si Seraia rap dohot donganna, dua ratus halak baoa.\n8:5 Sian pinompar ni si Jattu: Si Sekania anak ni si Jehasiel rap dohot donganna, tolu ratus halak baoa.\n8:6 Sian pinompar ni si Adin: Si Ebed, anak ni si Jonatan rap dohot donganna, limapulu halak baoa.\n8:7 Sian pinompar ni si Elam: Si Jesaya, anak ni Atalia rap dohot donganna, pitupulu halak baoa.\n8:8 Sian pinompar ni si Sepatia: Si Sebadia, anak ni si Mikhael rap dohot donganna, ualupulu halak baoa.\n8:9 Sian pinompar ni si Joab: Si Obaja, anak ni si Jeiel rap dohot donganna, dua ratus sampulu ualu halak baoa.\n8:10 Sian pinompar ni si Selomit: Anak ni si Josipia rap dohot donganna, saratus onompulu halak baoa.\n8:11 Sian pinompar ni si Bebai: Si Sakaria, anak ni si Bebai rap dohot donganna, duapulu ualu halak baoa.\n8:12 Sian pinompar ni si Asgad: Si Johanan, anak ni si Hakkaban rap dohot donganna, saratus sampulu halak baoa.\n8:13 Sian pinompar ni si Adonikam, angka na parpudi tubu, jala on do goarnasida: Si Elipelet, si Jeiel dohot si Semaya rap dohot donganna, onompulu halak baoa.\n8:14 Sian pinompar ni si Bigpai: Si Utai dohot si Sabut rap dohot donganna, pitupulu halak baoa.\n8:15 Dung i hupaluhut ma nasida di topi ni batang aek na mardalan tungkan Ahapa laos mangulon disi hami tolu ari lelengna. Jadi dung hupamanatmanat situan na torop i dohot angka malim, gabe ndang adong jumpang ahu nanggo sahalak Lepi.\n8:16 Dibahen i husuru ma mangalapi si Elieser, si Ariel, si Semaya, si Elnatan, si Jarib, si Natan, si Sakaria dohot si Mesulam, i ma angka induk, tole muse si Johaiarib dohot si Elnatan, i ma pangajari angka na marroha.\n8:17 Jadi hupaborhat ma nasida manopot Ido pangarajai di Kaspia pola humemehon tu pamangannasida hata angka sipatolhasonna tu Ido, tu angka hahaanggina dohot tu halak Netinim angka na di huta Kaspia, asa diboan tu hami angka parhalado di joro ni Debatanta.\n8:18 Jadi diboan nasida ma tu hami, hombar tu panogunoguon ni tangan ni Debatanta di hita, sada baoa na pistar sian pinompar ni si Mahli, halak Lepi, anak ni si Israel, i ma si Serebia ro di angka anakna dohot hahaanggina, sampulu ualu halak toropna.\n8:19 Tole muse si Hasabya jala donganna si Jesaya sian pinompar ni si Merari, angka hahaanggina dohot anaknasida duapulu halak toropna.\n8:20 Ia sian halak Netinim, angka na nilehon ni si Daud dohot angka induk i bahen parhalado ni halak Lepi, dua ratus duapulu halak Netinim, pola dipaboa goargoar ni saluhutna i.\n8:21 Dung i hutingtingkon ma disi di topi ni batang aek Ahapa sada parpuasaon asa hupaunduk hami rohanami di adopan ni Debatanami, mangidohon sian Ibana dalan na tiur di hami dohot di ianakhonnami ro di sandok ugasannami.\n8:22 Ai maila do ahu anggo mangidohon sian rajai angka parangan dohot jolma parsihundul manolongi hami maralohon musu di tongan dalan; ai nunga pola hudok hami tu rajai songon on: Panogunoguon ni tangan ni Debatanami manumpak tu na denggan di saluhut jolma angka na mangalului Ibana; alai anggo gogona dohot rimasna manginona tu saluhut jolma angka na manadingkon.\n8:23 Jadi marpuasa ma hami huhut mangidohon pangurupion sian Debatanami, gabe ditangihon Ibana hami.\n8:24 Dung i hupapulik ma sian angka induk ni malim sampulu dua halak, i ma si Serebia dohot si Hasabya, jala hahaangginasida sampulu halak dongannasidai.\n8:25 Dung i hudasingkon ma tu nasida perak dohot sere dohot ulaula, silehonlehon tu joro ni Debatanta, angka naung binasabasahon ni rajai dohot angka panuturina dohot angka indukna ro di sandok Israel na disini bahen pelean.\n8:26 Alai godangna na hudasingkon tu tangannasida onom ratus limapulu talenta perak, ia ulaula perak saratus talenta, laos saratus talenta sere.\n8:27 Tole muse duapulu panginuman sere na mararga saribu dirham sere dohot dua mangkuk sian tombaga marsillam songon sere na pita, argana pe doshon sere do.\n8:28 Dung i ningku ma tu nasida: Na badia do hamu di Jahowa, angka ulaula i pe na badia do, ro di perak dohot sere silehonlehon sian lomo ni roha di Jahowa, Debata ni ompumuna i.\n8:29 Dibahen i dungo ma hamu mangaramoti na pinalumehon i, paima sanga hamu mandasingkon angka i di jolo ni angka induk ni malim dohot halak Lepi ro di angka induk marompuompu di halak Israel di Jerusalem, di bagasan angka bilut ni joro ni Jahowa.\n8:30 Jadi dijalo angka malim dohot halak Lepi ma perak dohot sere dohot ulaula na nidasing i, asa boanonnasida angka i tu Jerusalem, tu joro ni Debatanta.\n8:31 Jadi borhat ma hami sian batang aek Ahapa di ari sampulu dua bulan sipaha sada, mardalan tu Jerusalem; jala tangan ni Debatanta manogunogu hami, jala dipalua hami sian tangan ni musu dohot sian halak parbajo di tongan dalan.\n8:32 Jadi dung sahat hami tu Jerusalem mangulon hami disi tolu ari lelengna.\n8:33 Tole paopatarihon hudasingkon hami ma perak dohot sere dohot angka ulaula di bagasan joro ni Debatanta tu tangan ni malim Meremot, anak ni si Uria, jala donganna do si Eleasar, anak ni si Pinehas, dongannasida muse si Josabad, anak ni si Jesua dohot si Noaja, anak ni si Binnui, halak Lepi duansa.\n8:34 Sintong be do bilangan dohot timbangan ni saluhutna, disurathon huhut uju i timbanganna luhutna.\n8:35 Ia halak angka na tarbuang na jolo, jala naung mulak sian habuangan mamelehon angka pelean situtungon tu Debata ni Israel, i ma sampulu dua lombu manguras sandok Israel, siapulu onom birubiru tunggal, pitupulu pitu anak ni birubiru dohot sampulu dua hambing tunggal bahen pelean pardosaon; saluhutna i bahen pelean situtungon tu Jahowa.\n8:36 Dung i dipasahat nasida ma surat parenta ni rajai tu angka wakil ni rajai dohot tu pangarajai di bariba ni batang aek i, jadi ditumpak nasida ma situan na torop i paulihon joro ni Debata.


36 HORAS AL DIA. MACE,NANCY. 9788475371054 Librería Metáfora\n36 HORAS AL DIA\nVista previa: 36 HORAS AL DIA


II MUSA 25 - BIBLE & BUKU ENDE ONLINE\n25:1 Dung i ro ma hata ni Jahowa tu si Musa, ninna ma.\n25:2 Paboa ma tu halak Israel mamboan tu Ahu silehonlehon, bahen pelean; sian ganup baoa na lomo roha, buatonmuna silehonlehon tu Ahu.\n25:3 Alai on do silehonlehon, angka sibuatonmuna sian nasida: sere, perak dohot tombaga.\n25:4 Tole abit sian bonang na rata langit dohot na rara dohot na merham, nang hain bontar na halus dohot imbulu ni hambing.\n25:5 Tole angka bobak ni birubiru tunggal, angka na tinubar, tole bobak ni pitudar dohot hau pinasa.\n25:6 Tole miak tu parpalitoan, miak na hushus pangkeon laho mamiahi dohot manutung daupa.\n25:7 Tole angka mata intan simata unam dohot landus pangkeon tu baju epod dohot tu tutup andora.\n25:8 Jala ingkon bahenonnasida di Ahu sada inganan na badia, asa maringan Ahu di tongatonganasida.\n25:9 Sandok songon na hupatuduhon i tu ho, tiruan ni inganan dohot tiruan ni sude angka parhohasna, ingkon songon i bahenonmuna.\n25:10 Alai bahenonnasida ma sada poti sian hau pinasa, tonga tolu asta unjurna, jala tonga dua asta bohangna, laos tonga dua asta ia timbona.\n25:11 Ingkon lampisonmu ma i dohot sere na pita, sian bagasan dohot sian ruar lampisonmu, jala bahenonmu do bibirna marlaislais sere humaliang.\n25:12 Jala tompaonmu ma tusi opat langgu sere, angka sibahenonmu tu suhina na opat i; dua langgu di na sambariba be.\n25:13 Jala bahen ma haluhalu sian hau pinasa, ipe lampisonmu do i dohot sere.\n25:14 Jala surakkon ma haluhalu i tu bagasan langgu, angka na lohot di poti i laho mangusung poti i.\n25:15 Alai ingkon pasombuon do angka haluhalu i di bagasan angka langgu ni poti i, ndang jadi eneton sian i.\n25:16 Jala pamasuhonmu tu bagasan poti i surat parjanjian, silehononku tu ho.\n25:17 Ingkon bahenonmu huhut sada langkop pardengganan sian sere na pita; tonga tolu asta unjurna, jala tonga dua asta bohangna.\n25:18 Ingkon bahenonmu huhut dua kerubim sian sere sangkimpal na tinopa, bahenonmu do i tu na dua tampahan ni langkop pardengganan i.\n25:19 Jala bahen ma kerubim na sada tu tampahan na sada jala kerubim na sada nari tu tampahanna na sada nari; tubu sian bagasan langkop pardengganan i tolpus tu duru bahenonmuna angka kerubim i di na dua tampahanna.\n25:20 Jala paherbangon ni angka kerubim habongna na dua i sian ginjang asa dihungkupi habongna i langkop pardengganan i, jala padompak be bohinasida, dompak langkop pardengganan i bohi ni angka kerubim mamereng.\n25:21 Dung i bahenonmu ma langkop pardengganan i tu ginjang ni poti i, jala pamasuhonmu ma tu bagasan poti i surat parjanjian silehononku tu ho.\n25:22 Jadi disi ma topotonku ho, asa mangkatai Ahu dohot ho sian ginjang ni langkop pardengganan i sian holangholang ni kerubim na dua i, angka na di ginjang ni poti parpadanan i taringot tu sude sitonahononku tu ho, paboaonmu tu halak Israel.\n25:23 Ingkon bahenonmu dohot sada meja sian hau pinasa; dua asta unjurna, jala saasta bohangna, jala tonga dua asta timbona.\n25:24 Jala lampisonmu ma i dohot sere na pita, jala bahenonmu martopi sere humaliang.\n25:25 Jala bahenonmu tusi sada lais santopap bidangna humaliang, jala bahen laisna i martopi sere pinariponipon humaliang.\n25:26 Jala bahen tusi opat langgu sere, sibahenonmu tu suhina na opat i, angka na di patna na opat i.\n25:27 Ingkon jonok di toru ni lais bahenon angka langgu i bahen panuruhan ni haluhalu laho mangusung meja i.\n25:28 Sian hau pinasa ma bahenonmu haluhalu i, jala lampisonmu dohot sere, i ma pangkeon mangusung meja i.\n25:29 Jala bahenonmu ma pingganna dohot saoanna dohot hondina dohot mangkukna, bahen pangusean ni tuak tangkasan ma i; sian sere na pita ma i paulionmu.\n25:30 Jala ingkon peakkononmu tongtong di meja i sagusagu na marhadohoan maradophon Ahu.\n25:31 Ingkon bahenonmu huhut sada parpalitoan sian sere na pita, sangkimpal parpalitoan i topaonmu, ro di badanna, dangkana dohot butuhana, hansingna dohot bungana bahenon sian i.\n25:32 Jala ingkon onom dangka ruar sian lambungna, tolu dangka sian na sambariba ni parpalitoan i, jala tolu dangka sian na sambariba nari.\n25:33 Martolu butuha, songon bunga ni buapala ganup dangkana i bahenon, mardongan hansing dohot bunga; laos songon i do bahenon tu na onom dangka i, angka na ruar sian parpalitoan i.\n25:34 Alai ingkon opat do butuha ni parpalitoan i bahenon, songon bunga ni buapala mardongan hansing dohot bunga.\n25:35 Jala sahansing be di toru ni na dua dangkana, angka na ruar sian i; suang songon i sahansing be di toru ni dangkana na dua, angka na ruar sian i; suang muse sahansing be di toru ni dangkana na dua, angka na ruar sian i, gabe onom dangka ruar sian badan ni parpalitoan i.\n25:36 Ai ingkon ruar sian i do angka hansingna dohot dangkana; luhutna i sian sangkimpal sere na pita do i.\n25:37 Jala bahenonmu do pitu palitona, angka sibahenon tu ginjang, asa marsinondang angka i tu jolo.\n25:38 Panurturna pe dohot pangintopina sian sere na pita do.\n25:39 Sian satalenta sere na pita bahenonmu luhutna i, ro di parhohasna sudena i.\n25:40 Jala ingot ma mambahensa tudos tu tiruan na niidam di dolok i.


Die 10 Besten Hotels nahe Chiesa di Sant'Antonio Abate\nBeste Hotels nahe Chiesa di Sant'Antonio Abate, Arnesano\nVia de Simone, Arnesano, Italien\nLesen Sie Bewertungen zu Chiesa di Sant'Antonio Abate.\n405 von 4 802 Unterkünften passen zu Ihren Filtereinstellungen. Alle Filter löschen\nFilternBeliebige Entfernung ab Chiesa di Sant'Antonio Abate\n6,3 km von Chiesa di Sant'Antonio Abate\n1,5 km von Chiesa di Sant'Antonio Abate\n7,7 km von Chiesa di Sant'Antonio Abate\n7,2 km von Chiesa di Sant'Antonio Abate\n4,0 km von Chiesa di Sant'Antonio Abate\n7,1 km von Chiesa di Sant'Antonio Abate\n8,3 km von Chiesa di Sant'Antonio Abate\n6,6 km von Chiesa di Sant'Antonio Abate\n7,4 km von Chiesa di Sant'Antonio Abate\n6,9 km von Chiesa di Sant'Antonio Abate\n8,6 km von Chiesa di Sant'Antonio Abate\n7,0 km von Chiesa di Sant'Antonio Abate\n8,8 km von Chiesa di Sant'Antonio Abate\nAlle 10 Angebote ab $ 1.215 anzeigen\n10,3 km von Chiesa di Sant'Antonio Abate\n9,7 km von Chiesa di Sant'Antonio Abate\n17,9 km von Chiesa di Sant'Antonio Abate\n18,8 km von Chiesa di Sant'Antonio Abate\n18,1 km von Chiesa di Sant'Antonio Abate\n18,3 km von Chiesa di Sant'Antonio Abate\n18,6 km von Chiesa di Sant'Antonio Abate\n18,7 km von Chiesa di Sant'Antonio Abate\n19,1 km von Chiesa di Sant'Antonio Abate\n19,2 km von Chiesa di Sant'Antonio Abate\n5,7 km von Chiesa di Sant'Antonio Abate\n6,4 km von Chiesa di Sant'Antonio Abate


II MUSA 33 - BIBLE & BUKU ENDE ONLINE\n33:1 Dung i ro muse hata ni Jahowa tu Musa: Laho ma ho, borhat sian on, ho dohot bangso naung tinogihonmu ruar sian tano Misir laho tu tano naung pola huuarihon tu Abraham, Isak dohot Jakkob, uju hudok: Tu pinomparmu tano i lehononku.\n33:2 Husuru pe Suruanku manguluhon ho, hupabali pe anggo halak Kanaan, Amori, Het i, Perisi, Hevi dohot Jebusi:\n33:3 Ibana pe manogihon hamu tu tano habaoran ni susu dohot situak ni loba; ndang tarbahen anggo Ahu nangkok di tongatongamuna, ai bangso na tangkang marroha do ho, atik tung siap ho maon bahenonku di tongan dalan.\n33:4 Jadi dung dibege bangso i hata na horas i, gondok ma rohanasida, jala ndang adong nanggo sahalak na mamangke pangkeanna hian.\n33:5 Alai nunga didok Jahowa hian hatana anggo tu Musa, patolhasonna tu halak Israel: Bangso na tangkang marroha do hamu, nanggo satongkin Ahu nangkok di tongatongamuna, ingkon siaphononku do hamu. On pe ditanggali be ma pangkeanna sian ibana, asa huboto manang aha sibahenonku tu ho.\n33:6 Jadi ditanggali halak Israel ma pangkeannasida be mandaodao sian dolok Horeb.\n33:7 Alai anggo Musa dibuat ma undungundung i, jala dipajongjong ma i di balian holang sian parsaroan i, jala digoar ma i undungundung parluhutan. Dung i manang ise na naeng mangalului Jahowa, ingkon ruar Ibana tu undungundung parluhutan i na di balian ni parsaroan i.\n33:8 Jadi molo jumpa ruar Musa laho manopot undungundung i, hehe be sandok bangso i, laos jongjong ganup di pintu ni undungundungna be, dituluthon nasida ma Musa sian pudi, paima masuk ibana tu bagasan undungundung i.\n33:9 Ia dung masuk Musa tu bagasan undungundung i, tuat ma ombun na marsijongjong i, laos jongjong di bagasan pintu ni undungundung, jala mangkatai Jahowa dohot Musa.\n33:10 Jadi sandok bangso i marnida ombun na marsijongjong i jongjong di bagasan pintu ni undungundung i, gabe hehe be ma sandok bangso i, laos marsomba nasida ganup di pintu ni undungundungna be.\n33:11 Dung i mangkatai ma Jahowa dohot Musa adop bohi be, songon sada baoa na mangkatai dohot alealena; dung i mulak ma Musa tu parsaroan i, alai anggo parhaladona Josua, anak ni Nun dolidoli i, ndang morot sian tongatonga ni undungundung i.\n33:12 Dung i ninna Musa ma tu Jahowa: Ida ma, nunga didok Ho mandok ahu: Togihon ma bangso on nangkok, alai ndang dipabotohon Ho tu ahu manang ise na naeng suruhononmu donganku, nunga nian didok Ho: Ahu mananda ho pola ro di goar! Jala nunga jumpangan asi ni roha ho maradophon Ahu.\n33:13 Nuaeng pe, molo tutu naung jumpangan asi ni roha ahu maradophon Ho, ua pabotohon ma tu ahu dalanmu, asa tung tangkas Ho hutanda, paboa naung jumpangan asi ni roha ahu maradophon Ho; jala ida ma parripem do bangso on.\n33:14 Dung i ninna Jahowa ma: Ingkon Bohingku donganmu mardalan, asa hutogihon ho tu hasonangan.\n33:15 Alai ninna Musa ma tu Jahowa: Molo so tongtong Bohimi manguluhon hami, unang nian togihon hami nangkok sian on.\n33:16 Ai tung marhite sian aha ma dapot tandaon, paboa naung jumpangan asi ni roha ahu maradophon Ho, ahu dohot parripem on? Nda marhite sian na nidongananmu hami mardalan, paboa marhasurungan ahu dohot parripem on maradophon nasa bangso angka na di atas tano on?\n33:17 Dung i ninna Jahowa ma tu Musa: Nang hata on na nidokmu ondeng, bahenonku do i, ala naung jumpangan asi ni roha ho maradophon Ahu, jala Ahu mananda ho pola ro di goar.\n33:18 Dung i ninna Musa ma: Ua pataridahon ma tu ahu hamuliaonmi!\n33:19 Alai ninna Jahowa ma: Ahu pabolushon saluhut hatuaonku sian jolo ni bohim, jala Ahu manjouhon Goar ni Jahowa di adopanmu; na martalup ni roha do Ahu sogot di halak naung tinalupan ni rohangku; jala na marasi ni roha do Ahu sogot di halak naung niasian ni rohangku.\n33:20 Angkup ni didok Jahowa: Ndang tarbahen ho anggo tung marnida apala Bohingkon, ai ndang tarbahen manang ise jolma hian marnida Ahu, laos mangolu ibana.\n33:21 Angkup ni didok Jahowa: Ida ma, adong sada hajongjongan mardonokkon Ahu, ingkon disi ho jongjong di atas dolok batu!\n33:22 Jadi dung mamolus hamuliaonku, bahenonku ma ho tu bagasan sada rigat ni dolok batu i, laos hungkuphononku tanganku tu ho paima salpu Ahu mamolus.\n33:23 Ia dung hupatait tanganku, idaonmu ma Ahu sian pudi; alai anggo apala Bohingkon ndang jadi idaon ni manang ise!


Josua 10 | Alkitab TOBA\n← Josua 11\nJosua 9 →\nAugust 21, 2008 · 12:40\n10:1 Alai dung dibege si Adonizedek, raja sian Jerusalem, naung ditaban si Josua huta Ai, jala disiaphon, songon na binahenna i tu Jeriko dohot tu rajana, laos songon i dibahen tu Ai dohot tu rajana, jala naung mardemak i isi ni Gibeon tu Israel, laos maringan di tongatonganasida.\n10:2 Jadi mabiar situtu ma nasida, ai huta na bolon do Gibeon i, sobokkon sada sian angka huta hundulan ni harajaon, jala umbalga huta i sian Ai, jala angka na begu sude baoa isi ni huta i.\n10:3 Dibahen i marhara ma si Adonizedek, raja sian Jerusalem tu si Hoham, raja sian Hebron dohot tu si Piram, raja sian Jarmut, dohot tu si Japia, raja sian Lakis, dohot si Debir, raja sian Eglon, didok ma:\n10:4 Nangkok ma hamu mandapothon ahu, jala urupi hamu ma ahu, asa itapapatu Gibeon, ai nunga mardemak nasida tu si Josua dohot tu halak Israel.\n10:5 Jadi marpungu ma, jala nangkok na lima raja ni halak Amori, i ma raja sian Jerusalem, raja sian Hebron, raja sian Jarmut, raja sian Lakis, raja sian Eglon, nasida rap dohot sude parduan ni parangannasida, gabe marsaro nasida tondong ni Gibeon, laos marmusu dompak huta i.\n10:6 Dung i disuru angka baoa sian Gibeon ma suruanna tu si Josua, tu parsaroan ni Gilgal, angka didok nasida ma: Unang tallushon tanganmi sian hami angka naposom, haru tibu ma ho nangkok mandapothon hami, paluahon dohot urupi hami; ai nunga marpungu dompak hami sude raja ni halak Amori, angka na maringan di dolok.\n10:7 Jadi nangkok ma si Josua sian Gilgal, ibana dohot sandok sialo musu donganna, ro di sude angka na begu marmusu.\n10:8 Dung i didok Jahowa ma tu si Josua: Unang ho mabiar mida nasida, ai nunga hupasahat nasida tu tanganmu; ndang adong na pang manang ise sian nasida mandopang ho.\n10:9 Jadi dirampok si Josua ma nasida; manipat sabornginna i mardalan nasida nangkok sian Gilgal.\n10:10 Jadi disonggoti Jahowa ma nasida maradophon Israel, marragean situtu ma nasida di Gibeon, jala dieak nasida di dalan tungkan robean sian Bethoron, jala dilotong nasida sahat ro di Azeka, sahat ro di Makkedah.\n10:11 Jadi di na maporus i nasida maradophon Israel, jala dituatan sian Bethoron nasida, gabe ditinggangkon Jahowa ma tu nasida angka batu bolon sian banua ginjang sahat ro di Azeka, gabe marmatean nasida; tumorop do nasida mate dibahen angka batu ambolas, sian na dibunu halak Israel marhitehite podang.\n10:12 Uju i ma didok si Josua tu Jahowa, di ari pangalehonan ni Jahowa di halak Amori tu halak Israel, jala didok ma di adopan ni Israel: Sulon ma ho mata ni ari di Gibeon, jala ho bulan di rura Aialon.\n10:13 Jadi sulon ma mata ni ari i, jala so bulan i, paima martubol bangso i tu musuna. Nda tarsurat do i di bagasan buku ni partigor? Jadi so ma mata ni ari di parsitongaan ni langit, jala ndang humalaput laho sundut, hira manipat sadarina i.\n10:14 Jala ndang adong sobokkon ari na sasada i na sai laon dohot tu pudina on, tung ditangihon Jahowa do suara ni sada halak ai Jahowa do marporang humongkop Israel.\n10:15 Dung i mulak ma si Josua dohot sandok Israel donganna i tu parsaroan di Gilgal.\n10:16 Alai nunga maporus anggo raja na lima i, jala martabuni nasida tu bagasan liang di Makkedah.\n10:17 Jadi tarbortik ma tu si Josua songon on: Nunga jumpang raja na lima i, angka martabuni do nasida di bagasan liang di Makkedah.\n10:18 Jadi didok si Josua ma: Antong gulang hamu ma angka batu bolon tu baba ni liang i, jala dokkon hamu angka baoa tusi, jumaga nasida.\n10:19 Alai unang togang anggo hamu, lele hamu ma musumuna, jala bunu hamu ma parpudinasida, unang loas hamu nasida bongot tu hutanasida i, ai nunga dipasahat Jahowa Debatamuna nasida tu tanganmuna.\n10:20 Jadi dung rendep nasida dibahen si Josua dohot dibahen halak Israel martongtang bolon situtu; alai adong deba malua, angka na maporus i sian nasida, sanga bongot tu angka huta na gonting.\n10:21 Jadi mulak ma sandok bangso i tu parsaroan, tu si Josua di Makkedah mardamedame, ndang adong na hum manang ise pahurehure dilana dompak manang ise sian halak Israel.\n10:22 Dung i didok si Josua ma: Ungkap hamu ma baba ni liang i, jala togihon hamu ruar sian liang i raja na lima i mamboan tu ahu.\n10:23 Jadi dibahen nasida ma songon i, ditogihon ma ruar sian liang i tu ibana na lima rajai: Raja sian Jerusalem, raja sian Hebron, raja sian Jarmut, raja sian Lakis dohot raja sian Eglon.\n10:24 Jadi dung ruar ditogihon nasida angka rajai tu si Josua, dipaluhut si Josua ma sude baoa ni Israel, jala didok ma tu angka partogi ni parangan, angka na borhat rap dohot ibana: Ro ma hamu tuson, bahen hamu ma patmuna tu tangkuhuk ni angka rajai! Jadi jumonok ma nasida, jala dibahen be patna tu tangkuhuknasida i.\n10:25 Dung i didok si Josua ma tu nasida: Unang hamu mabiar, jala unang tahuton hamu; pir ma tondimuna jala marsihohot; ai songon i do bahenon ni Jahowa tu saluhut musumuna, angka siporangonmuna i.\n10:26 Dung i dibunu si Josua ma nasida, jala digantung nasida tu lima hau, laos targantung ma nasida di angka hau i sahat ro di botari.\n10:27 Alai marhira laho mate mata ni ari, didokkon si Josua ma paijuron nasida sian angka hau i, jala timpalhononhon nasida tu bagasan liang, partabunianasida na jolo, jala dibahennasida angka batu bolon tu baba ni liang i, angka na disi rasirasa sadarion.\n10:28 Makkedah pe ditaban si Josua do di ari na sasada i, jala ditampuli pangisina i dohot podang, diharomhon dohot rajana ro di sude hosa na di bagasan huta i, ndang adong malua nanggo sada; jala dibahen do tu raja ni Makkedah, songon na binahenna i tu raja ni Jeriko.\n10:29 Dung i borhat ma si Josua rap dohot sandok Israel sian Makkedah tu Libna, laho marporang dompak Libna.\n10:30 Huta i pe dilehon Jahowa do tu tangan ni Israel, ro di rajana, jala ditampuli saluhut hosa na di bagasan huta i, jala ndang adong na malua nanggo sada, jala dibahen tu rajana, songon na binahenna i tu raja ni Jeriko.\n10:31 Dung i borhat ma si Josua rap dohot sandok Israel sian Libna tu Lakis, jala ditungkum huta i, jala diporang.\n10:32 Dung i dilehon Jahowa ma nang Lakis tu tangan ni Israel, gabe ditaban huta i paduaarihon, jala ditampuli sude hosa, angka na di bagasan huta i, sandok songon na binahenna i tu Libna.\n10:33 Uju i ma nangkok si Horam, raja sian Gezer laho manogari Lakis; alai dipapatu si Josua do ibana ro di bangsona, paima soadong tading di ibana nanggo sada.\n10:34 Dung i borhat ma si Josua rap dohot sandok Israel sian Lakis tu Eglon, jala ditungkum huta i, jala diporang.\n10:35 Jadi ditaban nasida ma huta i di ari na sasada i, jala ditampuli sude hosa na di bagasan huta i, diharomhon ma di ari na sasada i, sandok songon na binahenna i tu Lakis.\n10:36 Dung i nangkok ma si Josua rap dohot sandok Israel sian Eglon tu Hebron, jala diporang huta i.\n10:37 Jadi ditaban nasida huta i, jala ditampuli pangisina ro di rajana dohot nasa hosa angka na di bagasan huta i, ndang adong tading nanggo sada, sandok songon na binahenna i tu Eglon, jala diharomhon huta i ro di sude hosa angka na di bagasan.\n10:38 Dung i mulak ma si Josua rap dohot sandok Israel tu Debir, jala diporang huta i.\n10:39 Jadi ditaban ma huta i ro di rajana dohot nasa hutana, ditampuli jala diharomhonnasida ma saluhut hosa angka na di bagasan huta i, ndang adong malua nanggo sada, songon na binahenna i tu Hebron, songon i ma dibahen tu Debir dohot tu rajana, jala songon na binahenna i tu Libna dohot tu rajana.\n10:40 Asa dipapatu si Josua ma sandok tano i: Tor Juda dohot tano tungkan dangsina dohot tano pea i ro di angka tuatan rap dohot rajanasida sudena, ndang adong tading nanggo sada, diharomhon do saluhut na marhosa, songon na tinonahon ni Jahowa, Debata ni Israel.\n10:41 Jadi dipapatu si Josua ma nasida, olat ni Kades-Barnea sahat ro di Gaza dohot sandok tano Gosen, jala sahat ro di Gibeon.\n10:42 Jala sude angka rajai, ro di tanonasida, rap sahali ditaban si Josua do; ai Jahowa Debata ni Israel marporang humongkop Israel.\n10:43 Dung i mulak ma si Josua rap dohot sandok Israel tu parsaroan na di Gilgal.


Got orhe meng brak ban 1 Jon 2\n3 Gur mohnong dahenmur. Got ohe sawa meng amram dindeiyahan Got ohe pat danong am ham ihat sapti ma hapat dahaptimur. 4 Got ohe pat danong am hat patimur ripti orhor orhe sawa meng amram na dindeiptihanoh ama ihapti han ihir arpin da oh ire mutuh na patin dasuh hat sapti han ihirmur. 5-6 Got orhe mengnong amram dindeipti bap ihiroh Got orhe danong ham bopor matin da oh isip hat patim ihat saptimur. Dir Noh Got orhe tapnong hat patmur ma riya han dir Jisas ohe hat ma sasuhru hat orhorwi sasiprohemur. Ihat sayahan arpin orhe tapnong hat patim ihat sapti ma hapat daham am hatiprohemur.


Galatia 3 | Bibel online |Terjemahan Dunia Baru\nMangihuthon Patik imbar sian mangihuthon haporseaon (1-14)\nAlani haporseaonna do mangolu saleleng ni lelengna halak na sintong i (11)\nNdang marhite Patik na dijanjihon tu si Abraham (15-18)\nKristus do pinompar ni si Abraham (16)\nHaroro dohot tujuan ni Patik (19-25)\nGabe angka anak ni Debata alani haporseaon (26-29)\nPinompar ni si Abraham do sisean ni Kristus (29)\n3 Hamu halak Galatia na oto, ise do na mangaliluhon hamu? Hape nunga tangkas diboto hamu taringot tu Jesus Kristus na dipakkuhon tu hau. 2 Holan sada do sisungkunonku tu hamu: Ala mangulahon patik do umbahen na dijalo hamu tondi parbadia, manang ala porsea do hamu tu barita na uli na binegemuna? 3 Boasa gabe maoto hamu? Dung diihuthon hamu panogu-noguon ni tondi parbadia, boasa gabe diihuthon hamu pingkiran ni jolma na mardosa? 4 Tung so adong be labana di hamu na manaon hasusaan i? Pos do rohangku, marlaba do i. 5 Alani aha do umbahen dijalo hamu tondi parbadia dohot huaso laho mambahen tanda halongangan?* Ala diulahon hamu do patik i, manang ala porsea hamu tu barita na uli na binegemuna? 6 Songon si Abraham, “porsea do ibana tu Jahowa jala alani i ma didok do ibana mangulahon na sintong”. 7 Tangkas do diboto hamu, halak na marhaporseaon do angka anak ni si Abraham. 8 Nunga dipaboa Debata di surat na badia i, dohononna do angka halak na sian bangso na asing mangulahon na sintong alani haporseaon ni nasida. Sian mulana nunga dipaboa Debata barita na uli on tu si Abraham na mandok, “Dapotan pasu-pasu ma saluhut bangso marhite ho.” 9 Alani i, dapotan pasu-pasu ma saluhut halak na patuduhon haporseaon songon si Abraham na patuduhon haporseaon. 10 Hona bura* do sude halak na mangasahon patik. Ai tarsurat do, “Hona bura do manang ise na so tongtong mangulahon sude hata na tarsurat di buku Patik on.” 11 Jala tangkas do diboto hamu, ndang adong halak na sintong di jolo ni Debata holan alani mangulahon patik i. Ai “tongtong do mangolu naposongku na mangulahon na sintong ala porsea ibana”. 12 Alai ndang sian haporseaon anggo patik. Ai tarsurat do, “Manang ise na mangulahon patik, mangolu ma ibana ala ni patik i.” 13 Nunga ditobus Kristus hita, nunga dipalua hita sian bura ni Patik. Dilehon Kristus do dirina hona bura manggantihon hita. Ai tarsurat do, “Hona bura ma manang ise na targantung di sada hau.” 14 Asa marhite Kristus Jesus, dapotan pasu-pasu ma angka bangso na asing, i ma pasu-pasu na dijanjihon tu si Abraham. Dung i tajalo ma tondi parbadia na dijanjihon alani haporseaonta. 15 Hamu angka dongan, hupaboa ma tu hamu sada tudosan: Molo nunga hot sada parjanjian, nang pe holan sahalak na mambahen parjanjian, ndang adong na boi manundati manang manambai. 16 Nunga dibahen Debata sada parjanjian tu si Abraham dohot tu pinomparna. Ndang adong didok, “tu angka pinomparmu”, lapatanna ndang tu torop halak. Alai didok do, “tu pinomparmu” lapatanna holan tu sada halak, i ma Kristus. 17 Jala ndang gabe sundat manang disesa janji ni Debata alani Patik na dilehon 430 taon dungkon i. 18 Molo ala mangulahon patik do dilehon pasu-pasu, ndang alani janji ni Debata be dilehon pasu-pasu i. Alai burju do Debata, dilehon Ibana do pasu-pasu i tu si Abraham alani janjina. 19 Antong na laho tu aha do Patik? Na laho papatarhon hasalaan do Patik i, sahat tu na ro pinompar na laho manjalo janji i. Marhite suru-suruan dilehon do patik tu sada halak na gabe parhitean. 20 Somalna, ndang porlu parhitean molo holan sahalak na mambahen parjanjian. Alai holan Debata do na mambahen parjanjian i. 21 Na maralo do Patik tu janji ni Debata? Daong! Molo boi do Patik parohon hangoluan, gabe boi ma ganup halak didok sintong ala mangulahon patik. 22 Alai gabe dipasahat Surat na Badia i do saluhut halak tu bagasan dosa. Alani i, tu angka halak na porsea tu Jesus Kristus do dilehon janji i. 23 Alai andorang so porsea hita tu Kristus,* patik do na manogu-nogu hita jala dipasahat do hita tu dosa sahat tu na dipatudu na laho tahaporseai. 24 Alani i, Patik do na manogu-nogu hita tu Kristus, asa boi hita didok naung mangulahon na sintong marhite haporseaon. 25 Alai dung ro na tahaporseai, ndang porlu be hita ditogu-togu Patik. 26 Anak ni Debata do hamu sude ala porsea tu Kristus Jesus. 27 Ai nunga songon Kristus be hamu ala nunga tardidi di bagasan Kristus. 28 Alani i, ndang marimbar be halak Junani manang halak Jahudi, hatoban manang halak na merdeka, borua manang baoa. Ai nunga marsada be hamu sude di bagasan Kristus Jesus. 29 Alani i, molo sisean ni Kristus do hamu, tutu ma hamu pinompar ni si Abraham na laho manjalo pasu-pasu na dijanjihon i.\n^ Manang “kutukan”.\n^ Manang “andorang so adong agama Kristen”.


Hesekiel 29 | Alkitab TOBA\n← Hesekiel 30\nHesekiel 28 →\n29:1 Pasampulutaonhon, di ari sampulu dua bulan sipahasampulu ro muse hata ni Jahowa tu ahu songon on:\n29:2 Ale anak ni jolma, tujuhon ma bohim dompak Firaun, raja sian Misir, jala manurirangi ma ho taringot tu ibana dohot taringot tu sandok Misir!\n29:3 Jala dohononmu ma: Songon on do hata ni Tuhan Jahowa: Ida ma, na ro ma ahu marlulu dompak ho ale Firaun, raja sian Misir, naga na bolon i, na manggompang di tongatonga ni angka sungena, na mandok: Ahu do nampuna sungengku jala ahu jumadihon ahu.\n29:4 Dibahen i, ahu ma mambahen angka haithait tu bagasan osangosangmu, jala lohothononku ma angka dengke ni sungemi tu sisiksisikmu, jala enetonku ho tu ginjang sian tongatonga ni angka sungemi, jala saluhut dengke ni angka sungemi lohot do di sisiksisikmu.\n29:5 Jala reongkononku ho tu halongonan, ro di saluhut dengke ni angka sungemi, gabe tinggang ho tu sisik ni ladang, ndang tagamon adong na manjomput manang papunguhon ho; tu binatang di tano i dohot tu pidong na martongatonga langit lehononku ho panganonna!\n29:6 Asa tung ditanda saluhut isi ni Misir, ahu do Jahowa ala na gabe tungkot tolong nasida di pinompar ni Israel.\n29:7 Molo dung ditangkup nasida ho di tanganna gabe maponggol ho, laos dibolahon ho do sandok abaranasida, jala molo dipartungkot nasida ho, gabe maponggol ho, laos ditura ho sandok gontingnasida.\n29:8 Dibahen i songon on do hata ni Tuhan Jahowa: Ida ma, ahu parohon dompak ho podang, asa husiaphon sian ho jolma nang pinahan.\n29:9 Jadi ingkon gabe halongonan tano Misir jala tarulang, asa tung ditanda nasida, ahu do Jahowa! Ala naung nidokna i: Ahu do nampuna sunge i, jala ahu do manjadihonsa.\n29:10 Dibahen i, ida ma, na ro ma ahu marlulu dompak ho dohot dompak angka sungemu jala ahu mambahen tano Misir gabe halongonan situtu jala tarulang, olat ni Migdol sahat ro di Siene jala sahat ro di partalpahan tungkan Kus.\n29:11 Ndang jadi mamolus sian i pat ni jolma nanggo sada manang pat ni pinahan, jala ndang jadi inganan opatpulu taon on.\n29:12 Jala ahu mambahen tano Misir gabe halongonan di tongatonga ni luat angka na tarulang, jala angka hutana ingkon tarulang di tongatonga ni huta angka na tarulang opatpulu taon on lelengna! Jala ahu pamamparhon halak Misir tu tongatonga ni angka bangso parbegu dohot paserakkonnasida tu angka luat.\n29:13 Ai songon on do hata ni Tuhan Jahowa: Molo dung marujung siopatpulu taon i papunguonku ma halak Misir sian angka bangso parserahannasida na sai laon!\n29:14 Jala ahu manogihon mulak angka na tarbuang sian Misir, asa huboan nasida mulak tu tano Patros, tu tano haroroannasida i, asa gabe sada harajaon na metmet nasida disi.\n29:15 Ingkon ummetmet tahe sian harajaon angka na asing, jala ndang be patimboonna dirina di atas ni angka bangso parbegu; ai ahu paotikkon nasida asa unang be dirajai angka bangso parbegu na asing.\n29:16 Jala ndang be gabe pangunsandean haposan di pinompar ni Israel, sipasingothon hajahaton, di na nidompahanna mangihuthon tu nasida, asa tung ditanda nasida, ahu do Tuhan Jahowa.\n29:17 Dung i paduapulu pitutaonhon di ari sada bulan sipaha sada, ro muse hata ni Jahowa tu ahu, songon on:\n29:18 Ale anak ni jolma, poran situtu ulaon, maradu magege paranganna dibahen si Nebukadnesar, raja sian Babel martungkum Tirus, pola mapalpal saluhut ulu, jala malaslas saluhut abara, hape ndang dapotan upa nang rajai, nang paranganna sian Tirus, ali ni ulaonna dompak huta i.\n29:19 Dibahen i, songon on do hata ni Tuhan Jahowa: Ida ma, ahu pasahathon tano Misir tu si Nebukadnesar, raja sian Babel, asa rampasonna hinagodang ni sinamotna, jala maruli tabantaban dohot sintahan, asa dapotan upa paranganna i.\n29:20 Hira upa ni ulaonna dompak Tirus, lehononku ma tu ibana tano Misir, jala hasea di ahu do na binahennasida i, ninna Tuhan Jahowa.\n29:21 Di ari na sasada i martumbur ma bahenonku sada tanduk di pinompar ni Israel, tu ho pe lehononku ma buhabuha ni pamangan di tongatonganasida, asa tung ditanda nasida, ahu do Jahowa.


1 TESSALONIKA 3 - BIBLE & BUKU ENDE ONLINE\n3:1 Ala na so tartaon hami be siholnami, denggan do di rohanami, holan hami ma jolo tading di huta Aten.\n3:2 Gabe husuru hami ma si Timoteus, angginami jala naposo ni Debata, mangkobasihon barita na uli na sian Kristus, asa dipatogu rohamuna jala dipodai hamu marhaporseaon;\n3:3 asa unang diunggilhon angka haporsuhon i na deba sian hamu; ai diboto hamu do, tusi do hita dipadiri.\n3:4 Ai di tongatongamuna dope hami, nunga hulumbahon hami hian tu hamu, na naeng masa angka haporsuhon tu hita, songon naung masa tutu patar di jolomuna.\n3:5 Dibahen i ndang tartaon ahu be, gabe husuru na manangkasi haporseaonmuna, atik beha naung diunjuni sipangunjuni i hamu, gabe magopo maon na huhalojahon hami.\n3:6 Alai dung mulak si Timoteus tu hami sian hamu, denggan do dibaritahon tu hami haporseaonmuna dohot holong ni rohamuna angkup ni i dibaritahon do burjumuna marningot hami dohot sihol ni rohamuna, naeng idaonmuna hami, songon hami na masihol di hamu.\n3:7 Disi ma tarapul hami marningot hamu, ale angka dongan, dibahen haporseaonmuna, nang pe didondoni ragam ni hagogotan dohot haporsuhon hami.\n3:8 Ai na mangolu ma hami nuaeng, anggo hot hamu jongjong marojahan di Tuhan i.\n3:9 Ai hamauliateon dia ma tarlehon hami tu Debata, balos ni saluhut halalas ni roha na huhilala hami di jolo ni Debatanami marningot hamu?\n3:10 Borngin dohot arian lobi sumurung do tangiangnami, asa anggiat idaonnami bohimuna laos patingkosonnami, ia adong dope hahurangan ni haporseaonmuna.\n3:11 Alai Debata Amanta sandiri dohot Tuhanta Jesus ma pabulushon langkanami tu hamu!\n3:12 Alai digohi jala lam ditambai Tuhan i ma haholongon ni rohamuna sama hamu, nang tu saluhut, songon holong ni rohanami di hamu!\n3:13 Laho patoguhon rohamuna, gabe so hasurahan marhabadiaon di jolo ni Debata Amanta, di na ro i Tuhanta Jesus rap dohot saluhut angka na badiana.\nLabel: 1 TESSALONIKA, Alkitab Bahasa Batak, Padan Na Imbaru


HEBER 8 - BIBLE & BUKU ENDE ONLINE\n8:1 Asa on do na rumingkot di hata on: Adong do di hita sintua ni malim, na hundul di siamun ni habangsa Hatongamon na di banua ginjang i,\n8:2 siradoti angka ulaon na badia ro di joro na tutu i, naung dipauli Tuhan i, ndada jolma.\n8:3 Ai ganup sintua ni malim dipabangkit do, asa dipelehon silehonlehon dohot pelean; asa ingkon adong nang di Ibana sipelehononna.\n8:4 Aut sura di tano on Ibana, ndang suraon malim Ibana, ala adong do na mamelehon angka silehonlehon mangihuthon patik i.\n8:5 Diradoti nasida do tiruan dohot halinu ni na di banua ginjang i, songon na dapotan poda si Musa sian ginjang, uju naeng paulionna joro i: “Bereng ma, ninna, ‘asa paulionmu saluhutna i tudos tu tiruan, naung di patuduhon tu ho di dolok i!’ “\n8:6 Alai dapot Ibana do tohonan na sumurung nuaeng, ai Pangulu do Ibana di parpadanan na sumurung, na niaturhonna marojahan di bagabaga na dumenggan.\n8:7 Ai aut so hasurahan na parjolo i, ndang tagamon luluanna hasiatan ni na paduahon on.\n8:8 Ai dihata do nasida, di na nidokna i: “Na ro ma angka ari, ninna Tuhan i, pajongjongonku ma disi padan na imbaru tu pinompar ni Israel dohot Juda!”\n8:9 “Ndada suman tu padan na hupajongjong di angka amanasida, manogihon nasida ruar sian tano Misir; ai so mian nasida di bagasan parpadananki; nang Ahu pe, ndang hupasarisari nasida, ninna Tuhan i.”\n8:10 “Ai on do padan na naeng pajongjongonku tu pinompar ni Israel, dung salpu angka ari i, ninna Tuhan i: Lehononku do angka patikku tu bagasan rohanasida jala tu ateatenasida surathononku i; dung i gabe Debatanasida ma Ahu, jala nasida gabe bangsongku.”\n8:11 “Jala ndang pola be diajari halak donganna sabangso manang hahaanggina pe, mandok: Tanda ma Tuhan i! Ai tandaonnasida luhutna do Ahu, angka na metmet nang angka na magodang pe.”\n8:12 “Ai marpamuati do rohangku mida hageduhonnasida, jala na so tupa be ingotonku angka dosanasida.”\n8:13 Di na tinaringotanna na imbaru i, dipaburukburuk ma na jumolo i. Alai na laho salpu ma nasa naung gabe buruk jala matua.\nLabel: Alkitab Bahasa Batak, HEBER, Padan Na Imbaru


1 KORINTUS 10 - BIBLE & BUKU ENDE ONLINE\n10:1 Ai naeng ma tangkas botoonmuna di rohangku, ale angka dongan: Ia angka amanta najolo, saluhut do nian nilinggoman ni ombun i, jala saluhut do nasida mamostang laut i.\n10:2 Jadi saluhut do nasida tardidi tubagasan si Musa, di bagasan ombun i dohot di laut i.\n10:3 Jala sada do sipanganon partondion dipangan nasida saluhutna.\n10:4 Laos sada do siinumon partondion diinum nasida saluhutna, ai diinum nasida do sian dolok batu partondion na mangihut i (Kristus do dolok batu i).\n10:5 Alai toropan do nasida ndang dihalomohon Debata: Ai rage do nasida di halongonan i.\n10:6 Alai gabe tudosan panjoraan ma i tu hita, asa unang tahahisaphon na roa, songon nasida na marhisap i.\n10:7 Jala unang ma sioloi debata na leban hamu, songon na deba sian nasida, suman tu na tarsurat i: “Hundul do bangso i mangan dohot minum, dung i hehe ma nasida manortor.”\n10:8 Unang ma hita marmainan, songon na deba sian nasida na marmainan i, gabe mate satongkin duapulutolu ribu di na sadari i.\n10:9 Unang taunjuni Tuhan i, songon deba sian nasida na mangunjuni i, gabe angka ulok i mangagohon nasida.\n10:10 Unang ma hamu marungutungut, songon deba nasida na marungutungut i, gabe diago pangago i nasida.\n10:11 Tudutudu do i na mangonai tu nasida; lumbalumba tu hita do i, umbahen na tarsurat, ai tu hita do jumonok ajal ni angka ari.\n10:12 Onpe, ganup na jongjong di rohana, dimatahon ma, unang tinggang!\n10:13 Holan pangunjunan na patut di jolma do naung mangonai tu hamu. Haposan do Debata, ndang loasonna hamu unjunan lobi sian gogomuna; Ibana na parohon pangunjunan i, laos Ibana do mambahen hapateanna, asa tartaon hamu.\n10:14 Dibahen i, ale angka haholongan, maporus ma hamu pasiding parsombaon tu angka begu!\n10:15 Tu angka parroha do hatangku. Hamu ma manimbangi na hudok.\n10:16 Siinumon pasupasu i, na tahamauliatehon, nda parsaoran ni mudar ni Kristus do i? Roti na taponggoli i, nda parsaoran ni daging ni Kristus do i?\n10:17 Ala sada do roti i, gabe sadaging do hita torop, ai saluhut do hita partohap di roti na sasada i.\n10:18 Bereng hamu ma Israel hian: Nda partohap di langgatan i do angka na manganhon pelean i?\n10:19 Naung arga do juhut na pinelehon manang margogo do begu; i do na hudok disi?\n10:20 Nda on do tahe: Na pinelehonnasida, ndada tu Debata dipelehon, tu begu i do. Alai ndang lomo rohangku, hamu saor tu angka begu!\n10:21 Ndang tarinum hamu sian panginuman ni Tuhan i huhut sian panginuman ni angka begu! Ndang tarbahen hamu partohap di langgatan ni Tuhan i huhut di langgatan ni angka begu!\n10:22 Toisanta ma Tuhan i? Tung gumogo ma hita sian Ibana?\n10:23 Saluhutna jadi do, alai ndang saluhut marguna; saluhutna jadi do, alai ndang saluhut patoguhon.\n10:24 Unang ma masiringkoti na di ibana, na di dongan i ma!\n10:25 Pangan hamu ma sian saluhut na ginadis di parjagalan i, unang nirisihan, ala ni panggora ni roha i!\n10:26 Ai: “Gok di Tuhan i do tano on ro di isina!”\n10:27 Anggo dipio na so porsea (na so Kristen) hamu jala dioloi hamu laho, pangan hamu ma sian saluhut na pinatedekna tu jolomuna; unang nirisihan, ala ni panggora ni roha i!\n10:28 Alai molo tung adong na mandok tu hamu: Juhut na pinelehon do on; unang pangan hamu sian i, ala ni halak i na paboahonsa dohot ala ni panggora ni roha i!\n10:29 Alai ndada panggora ni roha na di ho na hudok disi, na di dongan i do; ai tung hahuaon ni panggora ni roha ni halak ma ahu, naung marhaluaon i!\n10:30 Ai molo mauliate rohangku manjangkonsa, aha ma pola insahan ahu, ala ni naung huhamauliatehon i!\n10:31 Onpe, na mangan manang na minum hamu, manang dia pe diula hamu: Bahen hamu ma saluhutna i, pasangaphon Debata!\n10:32 Unang bahen hamu partuktuhan di Jahudi, manang di halak Junani, manang di huria ni Debata pe!\n10:33 Songon ahu on: Hubuat do roha ni saluhut di na sasude, ai ndang hulului na marguna di ahu, na marguna di na torop i do, anggiat malua nasida.


55 II Timoteus | Alkitab TOBA\nCategory Archives: 55 II Timoteus\nAugust 14, 2008 · 19:15\nII Timoteus 2\n2:1 Onpe, ale anaha, margogo ma ho marhitehite asi ni roha ni Kristus Jesus!\n2:2 Jadi ma binegem sian ahu di adopan ni torop sitindangi, i ma pasahat tu halak haposan, angka na tau mangajari na asing.\n2:3 Gabe dongan manaon haporsuhon ma ho, songon parangan na denggan di Kristus Jesus!\n2:4 Ndang olo alit parporang tu angka ulaon pandaraman, asa halomoan ibana di na marsuru ibana.\n2:5 Nang na marsiadu pe, ndang dipartumpali, ia so tigor paraloonna i.\n2:6 Ingkon siula hauma i jumolo taruli di parbuena!\n2:7 Antusi na hudok i; ai lehonon ni Tuhan i do tu ho roha mangarti saluhutna i.\n2:8 Paingotingot ma Jesus Kristus, naung dipangolu sian angka na mate, na sian pinompar ni si Daud, hombar tu na hubaritahon i.\n2:9 Ala ni i do ahu manaon na porsuk, pola tarrante songon siula hajahaton; alai ndang tarrante anggo hata ni Debata\n2:10 Dibahen i, benget do rohangku, manaon saluhutna i, ala ni angka na tarpillit, asa dohot nasida taruli di haluaon, na di bagasan Kristus Jesus, dohot di hasangapon salelenglelengna i.\n2:11 Haposan do hata on: Anggo donganna do hita tu hamatean, donganna ma nang tu hangoluan.\n2:12 Anggo benget hita manaon, rap mangarajai ma hita sogot. Molo mansoadahon hita, dohot ma Ibana mansoadahon hita.\n2:13 So haposan pe hita, tong do haposan anggo Ibana; ai ndang tarsoadahonsa dirina.\n2:14 I ma pasingothon jala hatindangkon di jolo ni Debata; unang ma nasida masisualan, ai tung na so hasea do i, na mangago do i di angka na umbegesa.\n2:15 Haringgashon patuduhon haburjuonmi di Debata, songon pangula na so tarila, na padalanhon hata hasintongan i tigortigor.\n2:16 Alai pasiding ma pangkataion na so marimpola, na so gabeak i, ai lam tu gandana do hajahatonnasida hinorhon ni i.\n2:17 Songon baro sirarat lam ragat hatanasida; songon na di si Himeneus dohot Piletus.\n2:18 Na lilu do nasida sian hasintongan i, ai didok: Nunga sanga masa haheheon i, gabe marbalik deba sian haporseaon i.\n2:19 Alai na hot do haojahan na sian Debata. Hata on ma sahapna: “Ditanda Tuhan i do angka na di Ibana!” Dohot: “Sirang ma sian hageduhon nasa na mandok Goar ni Tuhan i!”\n2:20 Ala ndada holan ulaula sere dohot perak dapot di bagasan bagas na bolon, dohot ma ulaula hau dohot tano; na deba tu ulaon hasangapon, na deba tu haleaon.\n2:21 Asa halak na paias dirina sian angka ondeng, i ma gabe ulaula na badia, na tu ulaon hasangapon, na hasea di nampuna bagas i, rade tu nasa ulaon na denggan.\n2:22 Maporus ma ho pasiding sangkapsangkap haposoon; alai pareak ma hatigoran, haporseaon, holong ni roha dohot dame, rap dohot angka na manjou Tuhan i sian roha na ias.\n2:23 Alai pasiding ma angka sungkunsungkun haotoon na ngongar, ai diboto ho, na mangkorhon parbadaan do i.\n2:24 Na so patut parbadabada anggo naposo ni Tuhan i, alai tama basar maradophon saluhut, malo mangajari, benget manaon na jat;\n2:25 marlambok ni roha ma maminsang angka na mangalo, anggiat dilehon Debata tu nasida hamubaon ni roha, laho mananda hasintongan,\n2:26 asa tarjolma nasida, dung malua sian jorgong ni sibolis i, na nialithonna tu nasida, pasauthon roharohana.\nII Timoteus 3\n3:1 Alai patut ma botoonmu on: Na ro ma angka ari hasusaan, di angka tingki parpudi.\n3:2 Ai mangkaholongi dirina ma jolma disi, impolan di perak, parhata manggang, parroha haginjangon, angka panginsahi, na so mangoloi natorasna, na so marningot lagu, angka na tois;\n3:3 angka na so marroha holong, pangoseose, panihasnihasi, na so umboto mangorom, parmurukmuruk, na so marholong ni roha di na denggan;\n3:4 angka parjehe, parroha na neang, sipaburnang diri, holongan di hisap ni daging asa di Debata.\n3:5 Parrumang hadaulaton do nasida; alai hagogoonna i ndang dapot di nasida. Pasiding ma angka sisongon i!\n3:6 Angka sisongon i do na olo manisipi tu jabu ni halak, mandormai roha ni angka boruboru, naung sorat binahen ni dosa, angka na nielaela ni ragam ni hahisapon,\n3:7 angka na tongtong marguru, alai matua so sahat nasida mananda hasintongan i:\n3:8 Tudoshon si Jannes dohot si Jambres, angka na mangalo si Musa, laho mangalo hasintongan. Nasida do jolma naung sega rohana; ndang manahan haporseaonnasida.\n3:9 Alai ndang tagamon patulusonnasida i, ai patar do diida sude haotoonnasida, suang songon di na dua ondeng.\n3:10 Alai diihuthon ho do ahu di poda, di parange, di tahi, di haporseaon, di lambas, holong dohot benget ni roha,\n3:11 di bagasan angka pangaleleon, haporsuhon, angka na masa tu ahu di Antiokia, di Ikonium, di Listra: Pangaleleon na sai godang do huta on, jala dipalua Tuhan i do ahu sian saluhutna i.\n3:12 Alai ndang tarbahen so hona lele nasa, na naeng marparange na daulat marhitehite Kristus Jesus.\n3:13 Alai na mangkapogani hamagoanna do angka parjahat dohot siulas utiutian; na paotootohon do nasida huhut dipaotooto.\n3:14 Alai anggo ho, sai mian ma di bagasan angka na ginuruhon jala naung hinaporseaanmi, ai diboto ho do na mangajarhonsa tu ho.\n3:15 Huhut ala diboto ho, sian sietehetehonmi dope, surat na badia i, na margogo pabisukkon ho, asa taruli di haluaon marhitehite haporseaon di Kristus Jesus.\n3:16 Ai nasa Surat i, sinihathon ni Debata do; jala hasea mamodai, maminsang, pauliulihon, manogunogu di bagasan hatigoran,\n3:17 asa rimpas halak ni Debata, hobas tu nasa ulaon na denggan.\nAugust 14, 2008 · 19:14\nII Timoteus 4\n4:4 Taitonnasida ma pinggolnasida sian hasintongan i, laho paelengkonsa tu angka turiturian.\n4:5 Alai anggo ho, sandok unang ma mabuk roham, taon ma na jat i; radoti na tama ulaon ni parbarita na uli; sahat ula tohonanmi!\n4:6 Ai pasahaton nama anggo ahu songon pelean; na dapot ne ma tingki haluluangki!\n4:7 Nunga hupasidung paraloan na denggan i, nunga hupaujung parlojongonki; ramot hubahen haporseaon i.\n4:8 Diri nama di jolongku tumpal hatigoran, silehonon ni Tuhan, Paruhum na tigor i, di ari sogot i tu ahu; alai ndada holan tu ahu, tu saluhutna do tahe, angka na mangkaholongi hapataronna i.\n4:9 Pahatop manopot ahu tibu!\n4:10 Ai ditadingkon si Demas i do ahu, ala naung holong rohana di portibi on, laos laho tu Tessalonik; songon i si Kreskes tu Galatia si Titus tu Dalmatia.\n4:11 Sasada si Lukas i nama donganku. Arahon si Markus i, jala boan ibana donganmu, ai hasea situtu do ibana tu parhobason.\n4:12 Ia si Tikikus i, nunga husuru tu Epesus.\n4:13 Molo ro ho, boan ma baju panas na hutinggalhon di si Karpus, di huta Troas; songon i angka buku, na rumingkot, i ma angka pustaha i!\n4:14 Godang hajahaton diula si Aleksander, pande bosi i, dompak ahu; baloshonon ni Tuhan i do tu ibana, hombar tu pambahenanna i.\n4:15 Ho pe, jaga ibana; ai dialo situtu do hatanami.\n4:16 Di paralusanku parjolo sahali, ndang adong donganku; tung saluhutna do manadingkon ahu. Unang ma tarrajum i tu nasida!\n4:17 Alai Tuhan i do mandongani jala margogoihon ahu, asa tulus parjamitaon i marhite sian ahu, gabe saluhut sipelebegu umbegesa; laos malua do ahu sian baba ni babiat i.\n4:18 Roroon ni Tuhan i do ahu sian nasa ulaon hajahaton, jala paluaonna do ahu tubagasan harajaonna na di banua ginjang i. Di Ibana ma hasangapon ro di salelenglelengna! Amen.\n4:19 Tabingku ma di si Priska dohot si Akila, songon i di pangisi ni bagas ni si Onesiporus.\n4:20 Tinggal do si Erastus di Korint; alai marsahit do hutadingkon si Tropimus di Miletus.\n4:21 Gumira ma ho ro, andorang so taon ngali! Manongos tabi tu ho si Eubulus, si Pudes, si Linus, dohot si Klaudia ro di dongan sasude.\n4:22 Didongani Tuhan i ma tondimuna! Asi ni roha ma di hamu!


30 Amos | Alkitab TOBA\nCategory Archives: 30 Amos\n2:1 Songon on do hata ni Jahowa: Ala ni tolu pangalaosion ni Moab, jala ala ni opat ndang pasurutonku, ala tinutunganna i angka holiholi ni raja ni Edom bahen hapur.\n2:2 Dibahen i tongosonku ma api tu bagasan Moab, gabe suda panganonna angka bagas bolon di Keriot, gabe mate Moab di hagunturon, marsoara toletole, marsoara sarune.\n2:3 Jala siaphononku ma panguhum sian tongatongana, jala bunuonku sude indukna rap dohot ibana, ninna Jahowa.\n2:4 Songon on do hata ni Jahowa: Ala ni tolu pangalaosion ni Juda, jala ala ni opat ndang pasurutonku ala ditoishon nasida patik ni Jahowa, jala ndang diradoti angka tonana, gabe gabusnasida, angka na niihuthon ni angka ompunasida dope paotootohon nasida.\n2:5 Dibahen i tongosonku ma api tu bagasan Juda, gabe suda panganonna angka bagas bolon di Jerusalem.\n2:6 Songon on do hata ni Jahowa: Ala ni tolu pangalaosion ni Israel, jala ala ni opat ndang pasurutonku, ala digadishon nasida partigor i tu perak dohot na pogos i ali ni sipatu sapasang.\n2:7 Nasida angka na mangkauashon orbuk ni tano i ampe tu ulu ni halak na pogos, jala dipailingiling dalan ni halak na dangol; udur anak dohot amana laho tumopot sada parompuan, asa diramuni goarhu na badia.\n2:8 Marbustangan nasida di angka ulos gade di lambung ni saluhut langgatan, jala anggur ni angka na hona dando disobur nasida di bagas ni angka debatanasida.\n2:9 Hape ahu nian mamansingkon halak Amori maradophon nasida, atik pe nasa timbo ni hau ares timbona, jala songon hau hariara bolonna; ahu mamansingkon parbuena sian ginjang, jala uratna sian toru.\n2:10 Jala ahu nian manogihon hamu ruar sian tano Misir, jala huiringiring hamu, di halongonan opatpulu taon lelengna laho manean tano ni halak Amori.\n2:11 Jala ahu pabangkithon sian angka anakmuna bahen panurirang, jala sian dolidolimuna bahen halak na pinapulik. Atehe, nda tongon do, hamu ale angka anak ni Israel! ninna Jahowa.\n2:12 Hape dipainumhon hamu do anggur tu halak na pinapulik, jala ditonahon hamu tu angka panurirang: Ndang jadi hamu manurirangi!\n2:13 Ida ma ahu ma manipa hamu, songon panipa ni hureta, na gok tibalan.\n2:14 Jadi ndang marguna hapoporus ni halak na bontis, jala ndang targogohon halak na gogo gogona i, jala ndang tarpalua ulubalang hosana.\n2:15 Halak sisintak sior pe, ndang manahan jongjong, jala halak na bontis mardalan ndang malua, halak parsihundul di hoda pe, ndang tarpaluasa hosana.\n2:16 Jala halak na todos roha sian angka ulubalang, marsaemara ibana maporus di ari na sasada i, ninna Jahowa.\nAugust 17, 2008 · 12:43\n3:1 Tangihon hamu ma hata on, na nidok ni Jahowa taringot tu hamu halak Israel, taringot tu sandok bangso, na hutogihon ruar sian tano Misir, songon on do:\n3:2 Holan hamu do nian na hutanda sian nasa bangso di tano on; dibahen i luluhononku ma tu hamu saluhut hajahatonmuna i.\n3:3 Tung udur ma tagamon mardalan dua halak, nda jolo sian dos ni rohanasida?\n3:4 Tung tagamon ma patungoromon babiat di tombak nda adong soroonna? Tung tagamon pangiaron ni anak ni babiat ma soarana sian liangna, nda adong na jumpangsa?\n3:5 Tung tagamon ma tarjail pidong tu jorgong di tano, molo so jolo ditaon sambil? Tung tagamon ma bingkas jorgong i sian tano, nda adong dapotsa?\n3:6 Tung tagamon ma mangkuling sarune di bagasan huta, so biahaton situan na torop? Tung adong ma tagamon masa parmaraan di bagasan huta, so binahen ni Jahowa?\n3:7 Ai ndang adong dibahen Tuhan Jahowa nanggo sada, nda jolo dipapatar sibunianna tu panurirang, angka naposona i.\n3:8 Patungoromon babiat, tung ise ma na so mabiar? Mangkuling Tuhan Jahowa, tung ise ma na so manurirang?\n3:9 Patubegehon hamu ma i tu angka bagas bolon di Asdod dohot tu angka bagas bolon di tano Misir, jala dok hamu ma: Marluhut ma hamu tu ginjang ni angka dolok Samaria, asa tung diida hamu angka halumlamon godang di tongatongana dohot angka pangarupaon di bagasan.\n3:10 Ndang diboto nasida be mambahen uhum na tingkos, ninna Jahowa; nasida angka na pagukguk hajahaton dohot hadoboon di bagasnasida angka na bolon i.\n3:11 Dibahen i songon on do didok Tuhan Jahowa: Musu humaliang tano on; jala paijuronna sian ho hagogoonmi jala pupusonna bagasmu angka na bolon i.\n3:12 Songon on do hata ni Jahowa: Suang songon pangarampas ni parmahan sian baba ni babiat dua haehae, manang parsibongan ni pinggol sada, laos songon i do halulua ni halak Israel sogot, angka na hundul di Samaria, di suhi ni lage dohot di surta tutup ni podoman.\n3:13 Tangihon jala hatindangkon hamu ma i di bagasan jabu ni si Jakkob, ninna Tuhan Jahowa Debata Zebaot.\n3:14 Di ari uju marlulu ahu dompak angka pangalaosion ni Israel, marlulu ma ahu dohot dompak angka langgatan ni Betel, jadi maponggol ma angka tanduk ni langgatan i, jala angka dabu tu tano.\n3:15 Rap lohaonku ma bagas undungundung dohot bagas di huta; mago ma dohot angka bagas gading, jala siap torop angka bagas, ninna Jahowa.\n4:1 Tangihon ma hata on, hamu ale lombu sian Basan, angka na di dolok ni Samaria, angka na mangarupa halak na pogos, jala dipapisatpisat halak na metmet, angka na mandok tu tuannasida: Boan hamu tuson, asa husobur hami.\n4:2 Nunga pola marmangmang Tuhan Jahowa tu habadiaonna, ida ma, ro do angka ari sogot tu hamu, saraton ni halak ma hamu marhitehite haithait, jala pinomparmuna marhitehite hail ni pardengke.\n4:3 Jadi ruar ma hamu sian bungbung ni parik, masitondong dalanna di jolona be do, jala timpalhononmuna ma ajiajiani, ninna Jahowa.\n4:4 Ro ma hamu tu Betel asa manjahati! Tu Gilgal, patamba pangalaosion! Jala boan hamu manogotna i peleanmuna dohot saparsampulumuna ganup patoluarihon.\n4:5 Jala tutung hamu pelean hamauliateon sian na niigaran, jala tingtingkon hamu pelean bagabaga, baritahon hamu! Ai i do lomo ni rohamuna, hamu ale anak ni Israel, ninna Tuhan Jahowa.\n4:6 Ahu pe antong, hulehon do tu hamu haiason ni ipon di saluhut hutamuna, jala hararapar di sagusagu di saluhut ingananmuna, alai laos so mulak hamu tu ahu, ninna Jahowa.\n4:7 Ahu pe antong, huontok do sian hamu udan, arga tolu bulan nari dope asa gotilon. Dung i huta nasada hupaudan, huta na sadanari ndang hupaudan; hauma santurpuk dapotan udan, na santurpuk nari, na so tininggang ni udan, marsik do.\n4:8 Jadi madoado dua manang tolu huta tu huta na sada naeng minum aek nian, hape ndang sombu. Alai laos so mulak hamu tu ahu, ninna Jahowa.\n4:9 Nunga nian huhonahon tu hamu antingano dohot sirara, jala godangan porlakmuna nunga suda digagat sihapor ro di porlak anggurmuna, hau antajau dohot hau jetunmuna. Alai laos so mulak hamu tu ahu ninna Jahowa.\n4:10 Nunga nian hutongos tu tongatongamuna begu siherut marpangalaho songon uju di Misir, huragehon angka dolidolimuna marhitehite podang, huhut tarboan hodamuna, jala nunga hupaanggohon angir ni parsaroanmuna tu bagasan igungmuna, laos so mulak hamu tu ahu, ninna Jahowa.\n4:11 Nunga tung hupabalik hamu, songon hababalik ni Sodom dohot Gumora, binahen ni Debata, jadi doshon sipusipu na tinait sian api do hamu, hape laos so mulak hamu tu ahu, ninna Jahowa.\n4:12 Dibahen i, songon i do bahenonku tu ho ale Israel! Antong ala huondam bahenonku songon i tu ho, marhobas ma ho manjumpangkon Debatam, ale Israel!\n4:13 Ai ida ma, ibana do Sijadi angka dolok jala sitompa alogo, jala dipabotohon tu jolma manang aha sangkapna; ibana mambahen sibalik hunik gabe haholomon, jala didalani angka buntulbuntul ni tano on: Jahowa, Debata Zebaot goarna.\n6:1 Marjea ma jolma angka na pedem marroha di bagasan Sion dohot jolma angka na marpangatauan tu dolok Samaria, angka ihutan parjolo ni angka bangso, jala tu nasida do ro angka pinompar ni Israel.\n6:2 Taripar ma hamu maningkir tu Kalne; dung i laho ma hamu sian i tu Hamat, huta na bolon i; dung i laho tuat ma hamu tu Gat huta ni halak Palistim; tung dumenggan ma nasida sian angka harajaon on, manang tung lumambas parbalohannasida sian parbalohanmuna?\n6:3 Hamu ale angka na marsurasurahon holang dope ari hamagoan i, hape hamu do pajonokkon hundulan ni hadoboon.\n6:4 Hamu angka na marpeahan di atas podoman angka na sian gading, jala marbustangan di atas lagenasida, jala na manganhon angka anak ni birubiru pamuean dohot anak ni lombu na pinamokmok sian tongatonga ni bara.\n6:5 Hamu angka na umpiltik hasapi jala na patomutomu ende, songon si Daud mardongan parhinaloan.\n6:6 Hamu angka na marsobur anggur sian panginuman, jala na marpangirhon miak angka na humushus, alai ndang dihabothon anggo habobola ni si Josep.\n6:7 Dibahen i ingkon nasida ma nuaeng manguluhon angka na tarbuang tu habuangan: Jadi sohot ma ende ni angka pargadombus.\n6:8 Nunga pola marmangmang Tuhan Jahowa tu dirina, ninna Jahowa Debata Zebaot: Marbiasbias do ahu mida hajungkaton ni Jakkob, jala huhagigihon bagasna angka na bolon, jadi pasahatonku ma huta i ro di pangisina.\n6:9 Tung sura pe tading dope sampulu halak di bagasan sada jabu, marmatean do nasida.\n6:10 Jadi ia adong tondongna na mangusung dohot na manambun nasida, laho paruarhon angka holiholi sian jabu, jala didok ma tu nasa halak na di jambur ni bagas i: Atehe, adong dope donganmu dison? Jadi dohononna ma: Nunga buriapus! Jadi dohononna ma: Sip ma ho, ai ndang be jadi pajoujouon goar ni Jahowa.\n6:11 Ai ida ma, Jahowa do na mandokkon jala diropuhi bagas na bolon i, ia bagas na metmet i ditahai do.\n6:12 Tung marinjak ma tagamon hoda di atas dolok batu manang tung maninggala disi angka lombu? Ai nunga dipauba hamu uhum gabe rasun, jala parbue ni hatigoran gabe pogu.\n6:13 Hamu angka na mangkalashon na so adong, angka na mandok: Nda nunga maruli angka tanduk hita marhitehite gogonta?\n6:14 Ai ida ma ahu pahehehon dompak hamu, ale pinompar ni Israel, ninna Jahowa, Debata Zebaot, sada bangso laumonna ma hamu, olat ni Hamat sahat ro di sunge ni adaran.\n7:1 Songon on do dipataridahon Tuhan Jahowa tu ahu, ida ma jumadihon sihapor ibana, di mulana martumbur duhutduhut ni panabian; jala ida ma sagak do i, dung ma nabi rajai.\n7:2 Jadi dung sun siap digagat suansuanan ni tano i, ningku ma: Ale Tuhan Jahowa, sai marpamuati ma roham! Tung beha ma panahan ni Jakkob jongjong ai na metmet do ibana?\n7:3 Jadi marpangulahi ma roha ni Jahowa taringot tusi; ndang jadi saut! ninna Jahowa.\n7:4 Songon on do dipataridahon Tuhan Jahowa tu ahu, ida ma: Dipio Tuhan Jahowa ma api laho manorui, nunga pola disudahon lung bolon i, disudahon dohot partalian i.\n7:5 Jadi ningku ma: Ale Tuhan Jahowa, ua pasadi ma! Tung beha\n7:6 Jadi marpangulahi ma roha ni Jahowa taringot tusi; dohot i pe ndang jadi saut! ninna Tuhan Jahowa.\n7:7 Songon on muse dipataridahon tu ahu, ida ma: Jongjong do Tuhan i di atas ni sada parik na rahis situtu sinasap, patioptiop tali rambu na marpungga di bagasan tanganna.\n7:8 Dung i ninna Jahowa ma tu ahu: Aha do na niidam, ale Amos? Jadi ningku ma: Tali rambu na marpungga do! Jadi ninna Tuhan i ma: Ida ma pagistangonku ma sada tali rambu di tongatonga ni bangsongku Israel, ndang be marsombusombu ahu mida ibana.\n7:9 Ingkon saesae ma angka buntulbuntul ni Isak, jala tarulang angka bagas na badia ni Israel, jala hehe ma ahu dompak bagas ni si Jerobeam patioptiop podang.\n7:10 Jadi disuru si Amasia, malim sian Betel, suruonna tu si Jerobeam, raja sian Israel, ninna ma: Marjehejehe do si Amos dompak ho di tongatonga ni pinompar ni Israel; ndang tartaon tano i hatahatana sudena.\n7:11 Ai songon on do didok si Amos: Ingkon mate si Jerobeam marhitehite podang, jala ingkon tarboan tu habuangan ianggo Israel sian tanona.\n7:12 Dung i didok si Amasia ma tu si Amos: Laho ma ho ale paralatan! Maporus ma ho tu tano Juda, jala disi ma ho mangan sagusagu, jala disi ma ho manurirangi!\n7:13 Alai anggo di Betel unang be datdati manurirangi! Ai huta habadiaon ni rajai do i, jala hundulan ni harajaon do i.\n7:14 Jadi ninna si Amos ma mangalusi si Amasia: Ndang nian panurirang ahu, jala ndang anak ni panurirang ahu, halak parmahan do ahu, jala na papungupungu parbue ni hau antajau.\n7:15 Dung i dibuat Jahowa ma ahu sian na mangadu birubiru, jala didok Jahowa tu ahu: Laho ma ho manurirangi dompak bangsongku Israel!\n7:16 On pe tangihon ma hata ni Jahowa! Nimmu do: Ndang jadi ho manurirangi dompak Israel, jala ndang jadi pistikkononmu hatam dompak pinompar ni si Isak!\n7:17 Dibahen i songon on do hata ni Jahowa: Marmainan do jolmam di bagasan huta, jala marragean angka anakmu dohot borum marhitehite podang, jala bagion do tano on marhitehite rujiruji, jala mate di atas tano na ramun do ianggo ho jala tarboan tu habuangan ia Israel sian tanona.


I Musa 34 | Alkitab TOBA\n← I Musa 35\nI Musa 33 →\n34:1 Alai laho ma ianggo si Dina, boru ni si Lea, na tinubuhonna di si Jakkob, martandang tu angka boru, isi ni banua i.\n34:2 Jadi diida si Sikem, anak ni si Hemor, marga Hevi, raja ni luat i ibana, jala digogoi.\n34:3 Solo situtu rohana di si Dina, boru ni si Jakkob i, jala lomo rohana mida boruboru na bajar i, gabe didok ma hatana mambuat roha ni boruboru na bajar i.\n34:4 Dung i ninna si Sikem na mandok si Hemor, amana i: Sai buat ma di ahu namarbaju on bahen jolmangku.\n34:5 Dung i tarbortik ma tu si Jakkob, naung pinarotakrotak ni si Sikem si Dina, boruna i, jala di ladang angka anakna i marmahan pinahanna, jadi sip ma si Jakkob, paima ro nasida.\n34:6 Dung i ruar ma si Hemor, ama ni si Sikem i tumopot si Jakkob, naeng mangkatai dohot ibana.\n34:7 Ro ma dohot angka anak ni si Jakkob sian ladang. Jadi marsak jala tarrimas situtu angka baoa i, dung dibege nasida barita ni haurahon, binahen ni si Sikem tu Israel, naung pinarotakrotakna i boru ni si Jakkob, tung na so jadi do bahenon songon i.\n34:8 Dung i mangkatai ma si Hemor dohot nasida, ninna ma: Solo do roha ni anakku, si Sikem di borumuna i; ua lehon hamu nasida tu ibana bahen jolmana!\n34:9 Martondong ma hita: Lehon hamu borumuna di hami, borunami pe buat hamu di hamu.\n34:10 Di lambungnami on ma hamu maringanan; guru di hamu ma tano na di jolomuna i; ingani jala liati hamu marboniaga mambuat laba di hamu.\n34:11 Dung i didok si Sikem ma mandok ama ni si Dina dohot tu angka ibotona i: Sai asi ma rohamuna di ahu hulehon pe gurudokmuna.\n34:12 Gumodang pe pangido hamu tuhorna dohot silehonlehon, sai na lehononku do, gurudokmuna i, asal dilehon hamu boru i tu ahu bahen jolmangku.\n34:13 Jadi tanding ma dibahen angka anak ni si Jakkob mangalusi si Sikem dohot si Hemor amana i, ala na pinarotakrotakna i si Dina, ibotonasida i.\n34:14 Didok nasida ma mandok ibana: Ndang haoloan hami hata i, mangalehon ibotonami tu halak na marhulup, ai haurahon do i di hami.\n34:15 Alai huoloi hami pe hamu, molo olo hamu sunaton nasa baoa di hamu, songon hami.\n34:16 Hulehon hami pe borunami tu hamu, hubuat hami pe dohot borumuna di hami, gabe tampak ingananta, jala sada bangso hita.\n34:17 Alai molo so diunduk hamu hatanami, mangoloi sunaton, buatonnami ma borunami, dung i bungkas hami.\n34:18 Jadi lomo ma roha ni si Hemor dohot si Sikem, anakna i umbege hatanasida i.\n34:19 Ndang pola marpaimaan dolidoli i patupahon hata i, ai solo do rohana di boru ni si Jakkob, jala ibana na sumangap sian sude pinompar ni amana.\n34:20 Jadi ditopot si Hemor dohot si Sikem anakna i partungkoan ni hutanasida i, asa marhata dohot angka baoa, isi ni hutanasida i, ninna ma:\n34:21 Naeng maraleale angka halak on dohot hita italoas ma nasida mangingani tano on, asa diliati marboniaga, ai lambas do tano i di jolonasida humaliang; tabuat pe borunasida bahen jolmanta, talehon dohot borunta di nasida.\n34:22 Alai ingkon marsunat hita nasa baoa, songon nasida angka na tarsunat be, asa olo nasida maringan di lambungta on, jala sada bangso dohot hita.\n34:23 Nda guru di hita ma pinahan dohot sude sinamotnasida i? Antong sai itaoloi ma pinangido ni rohanasida i, asa maringan nasida di lambungta on.\n34:24 Jadi diunduk nasida ma hata ni si Hemor dohot si Sikem, anakna i, sude nasida angka na marmeang muli sian bahal ni hutana i; marsunat ma sude baoa, isi ni huta i.\n34:25 Dung i patoluarihon, di na bernit i diae nasida, masiboan podangna ma na dua anak ni si Jakkob, si Simeon dohot si Lepi, iboto ni si Dina i, dirampok ma huta i na so pangkiriman, jala dibunui nasa baoa.\n34:26 Dibunu ma dohot si Hemor dohot si Sikem, anakna i, ditampuli dohot podang, dung i diboan ma si Dina sian bagas ni si Sikem, jadi laho nasida.\n34:27 Dung i ditahopi angka anak ni si Jakkob ma angka na tartihami, jala ditaban duduk huta i, ala na pinarotakrotakna i ibotonasida i.\n34:28 Didaek ma angka birubiru dohot lombu dohot halodenasida i ro di sude na di bagasan huta dohot na di balian.\n34:29 Ro di sude ugasannasida dohot sude posoposo, tole jolmanasida diboan, jala dipupusi nasa ugasan na di bagasan jabu.\n34:30 Dung i didok si Jakkob ma mandok si Simeon dohot si Lepi: Dilitohi hamu ma antong parnidaanku pabauhon baritangku tu isi ni tano on, tu halak Kanaan dohot Perisi, so manang piga bilanganta; molo marhara nasida di donganna mangalo hita, gabe bunuonna ma ahu, jadi ripur ahu dohot na hupompar.\n34:31 Alai ninna nasida ma: Tung tama ma doshon sibabijalang ibotonami bahenonna?


JEREMIA 37 - BIBLE & BUKU ENDE ONLINE\n37:1 Jadi bangkit raja ma si Sedekia anak ni si Josia bahen ganti ni si Jekonya, anak ni si Joiakim, na pinabangkit ni si Nebukadnesar, raja sian Babel, gabe raja di tano Juda.\n37:2 Alai nang ibana, nang angka naposona, nang isi ni luat i, ndang ditangihon nasida hata ni Jahowa, angka naung nilumbahonna marhitehite panurirang Jeremia.\n37:3 Jadi disuru raja Sedekia ma si Jukhal, anak ni si Selemia dohot malim Sepania, anak ni si Maaseia, manopot panurirang Jeremia mandok songon on: Ua tangiangkon ma hami tu Jahowa Debatanta i.\n37:4 Alai marneang muli dope si Jeremia uju i di tongatonga ni situan na torop, jala ndang dope ibana dipamasuk tu hurungan.\n37:5 Alai nunga borhat parangan ni Firaun sian Misir; jadi dung dibege halak Kasdim angka na martungkum Jerusalem barita i, muli boti ma nasida sian Jerusalem.\n37:6 Dung i ro ma hata ni Jahowa tu panurirang Jeremia ninna do:\n37:7 Songon on do hata ni Jahowa, Debata ni Israel: Songon on do dohononmuna tu raja ni Juda, na marsuru hamu manungkunhon tu ahu: Ida ma, parangan ni Firaun, naung borhat manumpak hamu nian, mulak do i tu Misir tanona i.\n37:8 Alai ulahan ni halak Kasdim ma ro marmusu dompak huta on, jala tabanonna laos surbuonna dohot api.\n37:9 Songon on do hata ni Jahowa: Unang paotooto hamu rohamuna sandiri mandok songon on: Laos muli situtu nama halak Kasdim sian hami; hape ndang tutu nasida muli.\n37:10 Ai tung sura pe naung dibunu hamu sandok parangan ni halak Kasdim angka na marmusu dompak hamu, hape tading sian nasida baoa angka na mabugang, ganup di undungundungna be, sai na hehe do nasida jala surbuonna huta on dohot api.\n37:11 Jadi dung muli parangan ni halak Kasdim sian Jerusalem maradophon parangan ni Firaun.\n37:12 Jadi ruar ma si Jeremia sian Jerusalem, naeng laho tu tano Benjamin nian, asa disi marpartalian di tongatonga ni situan na torop.\n37:13 Jadi dung sahat ibana tu harbangan Benjamin, adong ma disi sada induk ni parhal na margoar si Jeria, anak ni si Selemia, tubu ni si Hanania; i ma manangkup panurirang Jeremia, ninna ma: Naeng bali tu halak Kasdim do ho!\n37:14 Alai ninna si Jeremia ma mangalusi: Gasa do i, ndang naeng bali ahu tu halak Kasdim; alai ndang ditangihon ibana hatana i, lam ditangkup si Jeria do si Jeremia, laos diboan ibana tu jolo ni angka induk.\n37:15 Jadi tarrimas situtu ma angka induk i mida si Jeremia, pola dilinsingi nasida ibana jala dibahen ibana tu hurungan na di bagas ni si Jonatan, juaratulis i, ai ido bagas hurungan dibahen nasida.\n37:16 I ma dalanna umbahen, masuk si Jeremia tu hurungan, tu angka bilut partoru, gabe nania leleng Jeremia hundulhundul disi.\n37:17 Dung i disuru raja Sedekia ma suruanna mangalap ibana, jala marsibuni rajai manungkun ibana di bagasan jabuna, ninna ma: Atehe, adong do hata sian Jahowa? Jadi ninna si Jeremia ma: Adong do! Laos didok ma: Sai na sahat do ho tu tangan ni raja sian Babel.\n37:18 Dung i ninna si Jeremia muse ma tu raja Sedekia: Aha do dosangku dompak ho manang dompak angka naposom, manang dompak bangso on, umbahen dipamasuk hamu ahu tu hurungan?\n37:19 Jala didia do panurirangmuna angka na manurirangkon tu hamu songon on: Tung na so tagamon ro raja sian Babel dompak hamu manang dompak tano on?\n37:20 On pe, ua tangihon ale rajanami! Sai sahat ma pangidoanku tu jolomi, jala unang mulak ahu bahen tu jabu ni si Jonatan juaratulis i, asa unang mate ahu disi.\n37:21 Jadi didokkon raja Sedekia ma jagaonnasida si Jeremia di bagasan emper ni parhalan, jala dilehon tu ibana sada roti ganup ari sian alaman ni tukang roti, paima suda saluhut roti ni huta i. Laos tading anggo si Jeremia di emper ni parhalan i.


Joh 4 | `SLL | STEP | Ena Yisas arihobi nir bil tekimia, na gamnahobi obil arihobi nir bil tomingi.\nYisas Sameria al ta kina ha wai ongwo ha\n1 Ena Yisas arihobi nir bil tekimia, na gamnahobi obil arihobi nir bil tomingi. 2 Tomingere yal Yon ha dungwo ari tau doling bol pimba, Yisas ha dungwo i ari miki weni doling bomia dire Perisi yalhobi yu di han mongwi. 3 Dungwo i na gamnahobi Yisas kina pirere Yudia aidolere ere Galili probins namna dire omingi. 4 Pirere Sameria ganba pi momingi. 5 Sameria oo malgi ta haang Saika pi pa dimingi. Dimingere malgi iwe, kwiana moya yal Yekop u sina ta wang Yosep tongwo ganba i mala dungwi. 6 Homa Yekop nir man wu ere hol nongwo iwe, ya di pangwi. Pangwo bani Yisas pi pa dire hol ongwo nigi de pire ami di mongwi. Ami di mongwo i hamen omare twel klok mongwi. 7 Mol pangure yol Sameria al ta nir holala dire u pa dungwi. Dungure Yisas yu ditongwi, “Nir hongi ta nenaminba?” 8 Di te mongwo i na gina hobi homena bring si nenamna dire ere malgi omingi. 9 Ena yol Sameria al i Yisas yu ditongwi, “Ni Yuda yal irawe. Te na Sameria al irai molia. Talongwo na nir holga i nerala di dine?” Yuda arihobi Sameria ari hobi kina pana gale hawai ta di wakimia. 10 Ena Yisas al i yu ditongwi, “Ni nan God tobo pirari pare awai pire na tongwo irai maing, te nir honga na to di ni tega i na maing pinanba, ha sire wa dunua. Pir pa dina dama hong di na tenanga nir yangwo ni teralba.” 11 Dungure al i yu ditongwi, “Yahuno, nir man wu engwiwe, alba ala dimia. Ni mugu ta ere molkinia. Tal ire nir yangwo hol na terala di dine? 12 Nan yalhobi kwiana moya Yekop nir i man wu e na tongure hol ne mominia. Te homa weni Yekop wang aung hobi ire, kun bulamahau kul nongwo hobi ire dire, nir i hol nongwo nir dimia. Yekop yal bir momba, ni Yekop a ime ol teno?” 13 Dimba Yisas yu ditongwi, “Ari hobi nir i nenangwiwe, nere emgi nir hon gonamia. 14 Gonamba na nir ni teralga nenanga nere, emgi nir hon ta golkinania, yamoni mol pananga panania. Na nir i yal ta tegere, nomani sina i nir oleng erere ya panangwo yal i mol pai gobari inangure ari hobi pi nir digan bani bere monamua.” 15 Dungure al i yu ditongwi, “Yahuno, nir i na na tengere nere, emgi nir hon ta golkiralua. Te nir mala i girungwo tangwo hol ne molga bani molga i pisole ya molalua.” 16 Dimba Yisas yu ditongwi, “Ni bli si malgi pire winimbi gala dire a ire unana po.” 17 Dimba al i yu ditongwi, “Na winambi ta molkimua.” Dungure Yisas yu ditongwi, “Ni winambi ta molkimua dingiwe, ha pangwo kara dinia. 18 Homa ni yal ana hol bani muru gal enia. Te omaga yal ta kina monga i, ni winimbi ta molkimua. Ni ha wo kara dinua.” 19 Dungure al i Yisas yu ditongwi, “Yahuno, omaga na ni han pa dia. Ni God hana togu yal monga pamua. 20 Na Sameria nabe hobi, pi hamen hul i molere, God maa e toma dimua.” 21 Dungure Yisas al i yu ditongwi, “Alhuno, hamen haung ta u tibi unangure, hamen hul ire, Yerusalem ire dire, hon ta maa e tekinaminga pamua. 22 Na ha di ni tega i ogolo piro. Ni yol Sameria talhan ta hankirere, maa e te monia. Te God honagi i, Yuda ari yal ta aki di na tongure, nan yalhobi sigare kunaminua. Kunaminga i pirere na Yuda yalhobi God maa e te mominua. 23 Mominba, habang omaga u tibi umia ari para weni Nabe ha maing maa e terala di pinangwo i, gaung tani taman. Kwiang para God tegi dire ha pangwo dire maa e tenangwo pamua. Yu onangwo yal i Nabe wai hanangwo pamua. 24 God iwe, ari gaung hongwo tali ta holkima, kwia tani momia. Ena yal ta maa e terala di pinanga i, gaun tani taman. Kwian para God tegi dire ha pangwo dire maa e tenanga pamua.” 25 Dungure al i yu ditongwi, “Ni ha dinga i na haya piria. Mesaia ta unangwo mere piriwa. Unangwo i haang Kraist, molere talhan hobi para weni nibil di na tenangwo mere piriwa.” 26 Dungure Yisas yu ditongwi, “Unamua dingiwe, na molere omaga ni kina ha di mobilua.” 27 Yu di te mongure, na gamnahobo u pa dimingi. Dire, “ayo Yisas al i kina ta tal ongwo ha wai ol mome?” di hamingi. Di haminba, “Yisas talongwo al i kina hawai one?” ditenaminba, gai golere han uning si olimingi. Te al i, “tal holo une?” di pinaminba, ere gai gole han uning si olimingi. 28 Ena al i nir hongwo mugu aidole, bli si malgi ongwi. 29 Pirere arihobi yu ditongwi, “Na ari ta mongwo habal pire uminia. Para pinana wio. Yal iwe, na tal tau homa weni ol waga meri maing di tibi ol na tongure, ayo, Kraist mom mo, di hane wiwa.” 30 Dungure arihobi oo malgi aidole guru di Yisas mongwo bani ungwi. 31 Ungwo gin iwe, na gamnahobi ha ura pangwo di tere, “Tisao, menan gongi homena nere molkino?” dimingi. 32 Diminba Yisas yu di na tongwi, “Na homena ta nerala dire oliba, neralga homena i ni yalhobi han po sikinua.” 33 Dungure na gamnahobi nan ha diriyala ole yu dimingi, “Yal ara homena tenangwo nerala di dime?” 34 Diminba Yisas yu di na tongwi, “Na homena neralua digiwe, yu pamia. Na nu sungwo uga yal i, ha di na tongwo meri, wine olere, honagi ol te pisolalga pamua.\n35 “Ena ni yalhobi krehaman ha yu dinia, Homena yare haba sui sui dire monaminga, homena aang denamua. Yu dinba, na di ni terala piro. U sina i han wabo dire hanega. Haya aang domia bulanga mere pamua. 36 Homena yananga yal i tobo i molere, bulanga hobi kina para mol pai gobari inanua. Yanangwo yal i bulangwo yal i kina ereho miling panangure yasuri gun enamua. 37 Yal ta yangure yal ta bulimua, diga i ha pangwo kara diwa. 38 Yal ta u sina ta homena miling yare tul haning dere i wanangwo bani ni bulana pio. Yalhobi homa honagi nega dire olere, homena miling yangwo aang domia. Dongwo bani ni yalhobi homena mebin dangwo bulanua,” dungwi.\n39 Ena Sameria ari hobi iwe, al i Yisas ha boling ari hobi di tibi ol tomia pirere, Yisas pir tongwi. 40 Ena Sameria arihobi, Yisas mongwo bani ure, “Yal Yisas ye, na kina tau mol pai omingere nanua,” ditongwi. Ditongure Yisas ari haung sutani Sameria arihobi kina mongwi. 41 Mongure ari miki weni ure, Yisas grang wine olere pir tongwi. 42 Tere al i yu ditongwi, “Na yalhobi ni gran tani pirere, Yisas pir tekiminia. Yisas nin grang para pirere, omena hanere diminga yal i ari yal al para weni aki di na tongure sigare kuminga irawe,” dungwi.\nYisas King honagi yal ta wang nibil pangwo awai ol tongwo ha\n43 Ena hamen haung sutani wai sungure, Yisas na gina kina Sameria aidolere, ere Galili omingi. 44 Omingere, Yisas nin yu dungwi, “God hana togu yalhobi nin ganbani haang ta paikimia. Paikimba, ere Galili ongwo, o, God hana togu yal umua dungure waminua.” 45 Ena Yisas Galili pi pa dungure ari hobi kina pana gangwi. Homa erin haung Yisas tal ta ongwo i hanere, pana gal tongwi.\n46 Ena Yisas na gina kina Galili probins Kena oo malgi pi molere homa nir wo i hon ongure u wain gobere ongwo bani pi pa dimingi. Ena Kapaneam oo malgi gaman kene ongwo yal ta wang nibil ongwi. 47 Omia irang ere mole pir momba, Yisas na gina kina Yudia pisolere, ere Galili umua dungwo pungwi. Pirere yal i doling bol ya pirere wana awai ol tenanba dire, hong di te i ongwi. 48 Ongure Yisas yu ditongwi, “Ni yalhobi tal guma hon dongwo olga hankinanga pir na tenano? Tekinanga pamua.” 49 Dimba gaman kene ongwo yal i yu ditongwi, “Yahuno, na wana omaga gonangwo pamia haya bli si wo.” 50 Dungure Yisas yu ditongwi, “Ni wani i ya momia, ere po.” Dungure yal i Yisas ha dungwo i ha pangwo dimua di pire ere ongwi. 51 Ere pi mongure honagi ari ta u bangi pa dungwi. Pa dire yu ditongwi, “Wani irai aire heba nere ya moni momua.” 52 Dungure irang yu ditongwi, “Hamen haung talmere mongere gir i ya mome?” dungwi. “Ongi omare wan klok gaung nega dire wai simua,” dungwi. 53 Dungure irang i yu nomani si pungwi, “Ayo, Yisas ongi omare wan klok wani u wai omua di na tongwo mere irai, u wai omua,” dipungwi. Di pire irang tani kungwo hobi algi doling bole Yisas grang wine olere pir tongwi.\n54 Ena Yisas Yudia aidolere Galili pire tal guma hon dongwo sutani Galili ganba bani i tibi olungwi.


Rom 1 | Bibel online |Terjemahan Dunia Baru\nHata pamungka (1-7)\nSi Paulus naeng ro tu Rom (8-15)\nHalak na mangulahon na sintong mangolu alani haporseaon (16, 17)\nNdang adong sidalian ni halak na so mangoloi Debata (18-32)\nTarida do pangalaho ni Debata sian angka na tinompana (20)\n1 Sian si Paulus, naposo ni Kristus Jesus na tarjou gabe apostel, jala na tarpillit* laho mamaritahon barita na uli na sian Debata, 2 na manjanjihon barita na uli marhite angka panurirang di Surat na Badia, 3 i ma barita na uli taringot tu Anakna na tubu tu tano on sian pinompar ni si Daud. 4 Marhite tondi parbadia, nunga dipahehe Anak i sian na mate, na patuduhon ibana do Anak ni Debata. Jala ibana do Jesus Kristus Tuanta i. 5 Marhite ibana do hujalo hami asi ni roha ni Debata na mansai balga i, jala marhite ibana do hami dibahen gabe apostel. Asa sude bangso porsea jala mangoloi Kristus laho pasangaphon goarna. 6 Sian tonga-tonga ni bangso i ma hamu dijou gabe ampuna ni Jesus Kristus. 7 Hubahen do surat on tu sude halak na hinaholongan ni Debata na adong di Rom, na tarjou gabe angka halak na badia: Anggiat ma dipatuduhon tu hamu asi ni roha na mansai balga i dohot hadameon na sian Debata Ama i dohot sian Tuanta Jesus Kristus. 8 Parjolo sahali, mandok mauliate ma ahu tu Debatangku marhite Jesus Kristus alani hamu sude. Ai nunga tarbarita haporseaonmuna tu sude liat portibi on. 9 Hubahen do sian nasa gogongku laho marhobas tu Debata marhite mamaritahon barita na uli taringot tu Anakna i. Jala Ibana ma na gabe saksi, paboa na tongtong hutangiangkon hamu. 10 Hutangiangkon do anggiat marhite lomo ni roha ni Debata, boi saut ahu ro mandapothon hamu. 11 Mansai lomo do rohangku naeng pajumpang dohot hamu laho paboahon angka poda na boi patoguhon parale-aleonmuna tu Debata. 12 Manang, lomo do rohangku asa masipatoguan hita. Lam togu ma ahu alani haporseaonmuna, jala lam togu ma hamu alani haporseaonku. 13 Ale angka dongan, lomo do rohangku botoonmuna, naung jotjot ahu naeng ro tu ingananmuna laho mangajari halak asa gabe sisean, songon na huulahon tu bangso na asing. Alai sai adong do na mangambati. 14 Ai marutang do ahu tu halak Junani dohot tu halak na asing,* tu halak na marsingkola na timbo, dohot tu halak na so marsingkola. 15 Songon i do nang tu hamu na di kota Rom, naeng marbarita na uli do ahu tu hamu. 16 Ndang maila ahu pasahathon barita na uli i. Ai marhite barita na uli, dipatuduhon Debata ma huasona laho paluahon angka halak na porsea. Na parjolo halak Jahudi, dung i halak Junani. 17 Marhite barita na uli, idaon ni halak na porsea ma hatigoran ni Debata. Alani i, lam togu ma haporseaon ni nasida, songon na nidok ni na tarsurat i, “Tongtong do mangolu naposongku na mangulahon na sintong ala porsea ibana.” 18 Dipatudu Debata do rimasna sian banua ginjang tu angka halak na so mangoloi Ibana dohot tu halak na so mangulahon na sintong. Diulahon nasida do na so sintong laho mangambati angka halak mamboto hasintongan. 19 Ingkon tandaon ni nasida do nian Debata, ai godang do angka naung pinatuduhon ni Debata tu nasida. 20 Nang pe ndang boi diida jolma Debata, alai boi do diantusi nasida huasona dohot angka pangalahona sian mulai ditompa portibi on. Ai tarida do i sian angka na tinompana na tutu Ibana Debata. Alani i, ndang adong be na boi mambahen jolma marsidalian. 21 Nang pe diboto nasida taringot tu Debata, alai ndang mandok mauliate nasida jala ndang dipasangap nasida Ibana. Ai nunga maoto pingkiran nang roha ni nasida. 22 Dirimpu nasida do na bisuk nasida, hape na oto do nasida. 23 Ndang dipasangap nasida Debata na manongtong i, alai dipasangap nasida do gana-ganaan na songon jolma na marhamatean, na songon pidong, na songon binatang siopat pat, manang na songon binatang na manginsir. 24 Alani i, dipasombu Debata ma nasida mangulahon angka ulaon na ramun,* mangihuthon lomo ni roha ni nasida sandiri, asa gabe lea daging ni nasida. 25 Dipillit nasida do mangkaporseai gabus sian apala mangkaporseai hasintongan taringot tu Debata. Disomba jala dioloi nasida do na tinompa ni Debata. Hape holan Panompa i do na tama pujion saleleng ni lelengna. Amen. 26 Alani i ma dipasombu Debata nasida dirajai hisap-hisap ni daging na ramun laho mangulahon seks. Dipangke angka borua do daging ni nasida asing sian na sinangkap ni Debata tingki ditompa nasida. 27 Songon i ma nang angka baoa ndang lomo be roha ni nasida mangulahon seks dohot borua,* alai marsigorgor do hisap-hisap ni dagingna laho mangulahon seks sama nasida, baoa tu baoa. Ala diulahon nasida na ramun, gabe diuhum ma nasida hombar tu pambahenan ni nasida i. 28 Ai ndang ringkot dihilala nasida laho mananda Debata, gabe dipasombu Debata ma sega pingkiran ni nasida jala diulahon nasida ma angka ulaon na so patut. 29 Gok angka na roa do pingkiran ni nasida, hajahaton, dohot hahisapon. Marlate ni roha do nasida, mambunu, marbada, manipu, lomo rohana mangida halak susa, jala pahata-hatahon donganna, 30 paroa-roahon donganna, sogo rohana tu Debata, ndang maradat,* siginjang roha, parhata manggang, marsangkap na roa, ndang mangoloi natorasna, 31 ndang marroha, ndang mangingot janjina,* jala ndang marasi ni roha. 32 Diboto nasida do na ingkon diuhum mate halak na mangulahon sisongon i mangihuthon patik ni Debata na tigor i. Alai tongtong do diulahon nasida jala lomo do roha ni nasida mangida halak mangulahon i.\n^ As. “na dipapulik”.\n^ Manang “tu na so halak Junani”. As. “halak Barbar”.\n^ Manang “mangulahon seks songon na sinangkap ni Debata tingki ditompa nasida”.\n^ Manang “ndang pantun”.


JEREMIA 43 - BIBLE & BUKU ENDE ONLINE\n43:1 Jadi dung tolhas dihatahon si Jeremia tu sandok situan na torop i saluhut hata ni Jahowa, Debatanasida i, naung tinonahon ni Jahowa, Debatanasida i, umbahen disuru ibana manopot nasida.\n43:2 Jadi ro ma hata ni si Azaria, anak ni si Hosaya, dohot si Johanan, anak ni si Karea rap dohot saluhut baoa angka na jungkat, ninna ma tu si Jeremia: Gabus do na hinatahonmu! Ndang na tutu ho sinuru ni Jahowa, Debatanami, martona songon on: Unang hamu laho tu Misir maisolat disi.\n43:3 Na pinajuju ni si Baruk, anak ni si Neria do ho mangalo hami, asa pasahathon hami tu tangan ni halak Kasdim, asa bunuonna hami manang mamboan hami tarbuang tu Babel.\n43:4 Jadi ndang ditangihon si Johanan, anak ni si Karea dohot saluhut induk ni parangan, ro di sandok situan na torop i soara ni Jahowa, laos maringan nian di tano Juda.\n43:5 Dung i diarahon si Johanan, anak ni si Karea dohot saluhut induk ni parangan ma sandok pasipasi ni Juda angka na mulak sian saluhut bangso parbegu parserahannasida na sai laon, asa maringan nian di tano Juda.\n43:6 Tole angka baoa dohot parompuan angka dakdanak, angka boru ni raja ro di saluhut hosa, angka na tading binahen ni si Nebusaradan, sintua ni parangan i, dongan ni si Gedalia anak ni si Ahikam tubu ni si Sapan, angkup ni panurirang Jeremia dohot si Baruk, anak ni si Neria.\n43:7 Jadi tolhas ma nasida tu tano Misir, ai ndang ditangihon nasida soara ni Jahowa, gabe sahat ma nasida tu Tahpanhes.\n43:8 Dung i ro ma hata ni Jahowa tu si Jeremia di Tahpanhes songon on:\n43:9 Buat ma di bagasan tanganmu batu angka na bolon, jala tabunihon di bagasan tano liat di bagasan liang parmasahan batu mardonokkon pintu ni jabu ni Firaun di Tahpanhes, di adopan ni angka baoa sian Juda.\n43:10 Dung i dohononmu ma tu nasida: Songon on do hata ni Jahowa Zebaot, Debata ni Israel: Ida ma, ahu marsuru suruanku mangalapi si Nebukadnesar raja sian Babel, naposongki, jala ahu patindang habangsana di atas ni batu on, angka naung hutabunihon, jala pahembangonna ma rimberimbe ni undungundungna di atasna.\n43:11 Ingkon bongotanna ma jala papatuonna tano Misir: Manang ise na tu hamatean, tu hamatean ma tutu, manang ise na tu habuangan, tu habuangan ma tutu, manang ise na tu podang, tu podang ma tutu.\n43:12 Jala pagalahonku ma sada api di bagasan joro ni angka debata ni Misir, laos soksohanna ma jala buangkononna, jala alithononna ma tano Misir, songon pangalithon ni parmahan ni ulosna, dung i muli ma ibana sian i mardamedame.\n43:13 Angkup ni ingkon ponggolhononna do angka tiang partunggul sian Betsemes na ti tano Misir, jala surbuonna dohot api angka joro ni angka debata ni Misir.


IV MUSA 25 - BIBLE & BUKU ENDE ONLINE\n25:1 Dung i maringan ma Israel di Sitim, alai dipungka halak situan na torop i ma marmainan tu boru ni halak Moab.\n25:2 Angka na manggokkon bangso i uju mamele nasida tu debatanasida i, laos mangan juhut tibaltibal ma bangso i, huhut marsomba tu debatanasida i.\n25:3 Jadi marsigantung ma Israel tu Baal-Peor, gabe marpiarpiar ma rimas ni Jahowa mida Israel.\n25:4 Dung i ro ma hata ni Jahowa tu si Musa: Tangkup ma sude induk ni bangso i jala gantungkon nasida bahen pardengganan tu Jahowa di adopan ni mata ni ari, asa anggiat mombun parpiarpiar ni rimas ni Jahowa mida Israel.\n25:5 Dung i ninna si Musa ma tu angka panguhum di Israel, ganup ma hamu mambunu halakna, angka na marsigantung tu Baal-Peor.\n25:6 Dung i ida ma, ro sahalak sian halak Israel, laos diboan tu angka hahaanggina sada boru Midian di adopan ni si Musa dohot di adopan ni sandok huria ni halak Israel, tongon angka tumatangis nasida di jolo pintu ni undungundung parluhutan i.\n25:7 Alai dung diida si Pinehas, anak ni si Eleasar, tubu ni malim Aron songon i, hehe ma ibana sian tongatonga ni huria i, huhut patioptiop sada hujur di bagasan tanganna.\n25:8 Laos diihuthon ma halak Israel i masuk tu bagasan bilut podoman jala sahali ditullang nasida duansa, baoa Israel i dohot parompuan i torus na niabitanna be. Jadi tongkinnai mansohot ma begu masa i sian halak Israel.\n25:9 Ia torop ni jolma angka na mate binahen ni begu masa i duapulu opat ribu halak do.\n25:10 Dung i ro ma hata ni Jahowa tu si Musa songon on:\n25:11 Ia si Pinehas, anak ni si Eleasar, tubu ni malim Aron, nunga dipaombun ibana rimashu mida halak Israel, di na hinamokmokkonna murukku di tongatonganasida, umbahen so sun siap hubahen halak Israel di bagasan murukku.\n25:12 Dibahen i paboa ma tu ibana: Ida ma, Ahu marbasabasahon tu ibana padan hadameon na hubahen i.\n25:13 Ingkon ibana do, ro di pinomparna dung salpu ibana, jujungan ni padan hamalimon ro di salelenglelengna, upana ala dihamurukkon ulaon ni Debatana, jala dibahen pardengganan tu halak Israel.\n25:14 Alai anggo goar ni baoa sian Israel na mate binunu i rap dohot boru Midian, i ma si Simri, anak ni si Salu, sada induk ni marga Simeon marompuompu.\n25:15 Jala goar ni boru Midian na mate binunu i, i ma si Kosbi, boru ni si Zur, sada ihutan ni angka marga marompuompu di Midian.\n25:16 Dung i ro muse hata ni Jahowa tu si Musa songon on:\n25:17 Ingkon marmusu hamu dompak halak Midian jala patunduk hamu nasida.\n25:18 Ai nasida jumolo marmusu dompak hamu marhite sian angkalnasida, na niangkalannasida i hamu taringot tu Peor dohot taringot tu si Kosbi, ibotonasida i, boru ni sada induk di Midian, na binunu apala di ari hararagat ni begu masa i ala Peor.


Jakobus 5 | Alkitab TOBA\n← I Petrus 1\nJakobus 4 →\nAugust 14, 2008 · 18:56\n5:1 E hamu angka na mora, tumatangis ma hamu jala mangangguhi managam haporsuhon, na naeng songgop tu hamu.\n5:2 Nunga busuk hamoraonmuna, nunga ngitngiton ulosmuna.\n5:3 Naung tasihon do sere dohot perakmuna, jala sitindangi dompak hamu do tasik i, na manggagat tu sibukmuna songon api. Dipapungu hamu do arta di angka ari na parpudi.\n5:4 Na maungaung do na nidobomuna, i ma upa ni angka pangula na manggotil angka haumamuna, jala panjouon ni angka panabi, nunga sahat tu pinggol ni Tuhan Sebaot!\n5:5 Tarlobi do pargadombusonmuna di tano on, dipamokmok hamu do dirimuna di ari pamotongan.\n5:6 Diuhumi dibunu hamu do Partigor i; ndang dialo Ibana hamu!\n5:7 Antong, pabenget hamu ma rohamuna, ale angka dongan, sahat ro di haroro ni Tuhan i! Ai parhauma i pe, dipaimaima do parbue na arga, na sian tano i, jala dihabengethon do, paima dijalo udan manogot nang bodari.\n5:8 Hamu pe, marbenget ni roha ma, patogu hamu ma rohamuna, ai donok do haroro ni Tuhan i.\n5:9 Unang marhoi hamu maralohon hamu, ale angka dongan, asa unang hona uhum hamu. Nunga jongjong di pintu i Panguhum i!\n5:10 Ale angka dongan; angka panurirang, na marjamita marhitehite Goar ni Tuhan i, ma tiru hamu di haporsuhon dohot di habengeton.\n5:11 Taparhatua do angka naung marhabengeton. Dibege hamu do habengeton ni si Job, jala diida hamu do ujung na binahen ni Tuhan i; ai parasiroha bolon do Tuhan i jala partalup ni roha.\n5:12 Alai parjolo ni saluhutna, ale angka donganku, unang hamu manolonnolon manang tu parlangitan, manang tu tano on, manang tu panolonan na asing pe; alai hatamuna: Olo, hot ma i olo, ia hata: Ndang hot ma ndang, asa unang madabu hamu tu bagasan uhum.\n5:13 Molo adong di tongatongamuna na tumaon na porsuk, martangiang ma ibana; molo adong na marlas ni roha, marende ma ibana.\n5:14 Molo adong na marsahit di hamu, dijou ma angka sintua ni huria i; asa ditangiangkon ibana; didampol ma ibana dohot miak marhitehite Goar ni Tuhan i.\n5:15 Dung i pangoluon ni tangiang haporseaon i ma na marsahit i, jala paheheon ni Tuhan i ma ibana; sesa ma nang dosana, molo tung adong diulahon.\n5:16 Antong, masitopotan dosa ma hamu dohot masitangiangan, asa malum hamu. Na margogo situtu do tangiang ni partigor, molo dihaburjuhon.\n5:17 Jolma do si Elia, sabangko dohot hita; gogo do ibana martangiang, unang jolo ro udan; jala ndang ro udan di tano i, tolu taon onom bulan lelengna.\n5:18 Dung i diulahi ma martangiang, jala dilehon langit i ma udan; dung i dipantubuhon tano i ma parbuena.\n5:19 Ale angka donganku, molo adong di hamu naung lilu sian hasintongan, gabe adong na manogihon ibana mulak,\n5:20 diboto ma: Na paluahon tondina sian hamatean jala mangkungkupi godang dosa do halak, na manogihon pardosa mulak sian haliluonna i.


DANIEL 1 - BIBLE & BUKU ENDE ONLINE\n1:6 Jala di tongatonganasida ma adong sian pinompar ni si Juda: Si Daniel, si Hanania, si Misael dohot si Azaria.\n1:7 Alai marimbang goar ma nasida dibahen sintua ni angka naposo i dibahen ma goar ni si Daniel: Si Beltsasar, jala si Hanania: Si Sadrak, jala si Misael: Si Mesak, jala si Azaria: Si Abednego.\n1:8 Alai anggo si Daniel nunga marsangkap hian di bagasan rohana, asa unang ramunanna dirina, marhite sian sipanganon ni rajai dohot marhite sian anggur siinumonna; jadi dipangido ma sian sintua ni angka naposo i, asa unang ingkon ramunanna dirina.\n1:9 Jadi dilehon Debata ma tu si Daniel dapotan habasaon dohot asi ni roha ibana maradophon induk ni angka naposo i.\n1:10 Jadi ninna sintua ni angka naposo i ma tu si Daniel: Mabiar do ahu mida tuangku, rajai, naung tumiti sipanganonmuna dohot siinumonmuna; boasa tung idaonna bohimuna humurang sian bohi ni angka dolidoli donganmuna magodang, gabe marutang hosa ahu maon bahenon ni rajai humongkop hamu?\n1:11 Alai ninna si Daniel ma tu na pande sipanganon, naung pinabangkit ni induk ni angka naposo i marhaladoi si Daniel, si Hanania, si Misael dohot si Azaria:\n1:12 Ua unjuni ma angka naposom sampulu ari on, asa lehon tu hami sian angka ingkau rata panganonnami, jala aek do inumonnami.\n1:13 Dung i tingkiron ma nian di jolomi rupanami, dohot rupa ni dolidoli angka na manganhon sian sipanganon ni rajai, jadi hombar tu parnidam bahen tu angka naposom.\n1:14 Jadi dioloi, ibana ma hatanasida i, jala diunjuni nasida sampulu ari lelengna.\n1:15 Jadi dung marujung na sampulu ari i, jadi dumenggan ma rupanasida idaon, jala ummokmok nasida sian saluhut dolidoli, angka na manganhon sian sipanganon ni rajai.\n1:16 Jadi ditait pande sipanganon i ma sipanganonnasida dohot anggur siinumonnasida na sai laon, jala dilehon ma tu nasida angka ingkau rata.\n1:17 Jadi dibasabasahon Debata ma tu na opat dolidoli i parbinotoan dohot hapantason di saluhut surat dohot hapistaran. Ia si Daniel marbinoto do huhut di saluhut alatan dohot angka nipi.\n1:18 Jadi dung marujung ariari angka na tiniti ni rajai boanon nasida, gabe diboan sintua ni angka naposo i ma nasida di jolo ni si Nebukadnesar.\n1:19 Dung i diuji rajai ma nasida, gabe ndang adong jumpang sian nasida sude tudoshon si Daniel, si Hanania, si Misael, dohot si Azaria marroha, jadi marhalado ma nasida di jolo ni rajai.\n1:20 Jadi taringot tu saluhut hata dohot hapistaran ni hapantason na niusoan ni rajai tu nasida, lompit sampulu hali umpistar nasida didapot sian saluhut angka partondung dohot sijujur parhalaan di sandok gomgomanna.\n1:21 Dung i mian disi ma si Daniel sahat ro di taon parjolo ni raja Sirus.